
Jesen je na 
radobojskim 
i jesejanskim 
bregima 
donijela 
obilje 
plodova. 
Vrijedni 

ljudi pobrali 
su grožđe, 
kukuruz, 
sasijali 


IJE BE SSD 
Dan škole Side Košutić bio je između ostalog obilježen i prikazom proiz 
učenika u tome. 


zimske usjeve. 


Radobojčani 
su pored 
toga nizom 
dodađaja 
obilježili 
Dan Općine 
i Dan škole. 


Na jesejanskim vinogradarskim bregima bilo je radno i veselo, ali bilo je i kratkih predaha kao na 
primjer prilikom berbe kod obitelji Barbare Jedvaj. 

ODRŽANA SJEDNICA OPĆINSKOG VIJEĆA RADOBOJ 


PRIHODI MANJI OD PLANA 


Općinski vijećnici Radoboja okupili su se u četvrtak 17. listo- 
pada na svoj drugoj radnoj sjednici za bi saslušali izvješće načelni- 
ka o njegovom radu u prvom polugodištu ove godine, razmotrili 
ostvarivanje prihoda i rashoda općinskog proračuna za prvih šest 
mjeseci 2013. Godine, te izabrali članove nekoliko odbora i povje- 
renstava. Već na početku se moglo zaključiti da sjednica neće proći 
bez razmomilaženja vijećnika oporbe i vladajućih. Naime, šest vi- 
jećnika s liste HDZ-a i A-HSS-a nije glasalo za usvajanje skraćenog 
zapisnika sa prethodne sjednice, da bi se stvari dodatno zaoštrile 
prilikom razmatranja polugodišnjeg obračuna Proračuna Općine 
Radoboj, te izbora članova pojedinih odbora i povjerenstva. Vijeć- 
nicima HDZ- a i A-HSS-a smeta što se prema njihovom mišljenju 
premalo uvažava činjenica da oni imaju šest vijećnika, a vladajuća 
koalicija samo jednog više, a da nemaju ni jednog predsjednika 
odbora, a među članovima je uglavnom samo jedan njihov pred- 
stavnik. 


Načelnik Općine Radoboj Anđelko Topolovec u skladu s odred- 
bama Poslovnika Općinskog vijeća podnio je izvještaj o svom radu 
za prvih šest mjeseci ove godine. Iznio je podatke o svim poduze- 
tim aktivnostima od početka godine do kraja lipnja naglasivši či- 
njenicu da se najveći broj komunalnih radova odvija upravo u tom 
razdoblju, te da su tako nastavljeni radovi na izgradnji nogostupa 
uz županijsku cestu, uređivani su objekti na groblju, vatrogasni 
dom prostor nogometnog kluba, infrastrukture u poduzetničkoj 
zoni, obilježena je 20. obljetnica ponovnog formiranja Općine, 
preseljena je općinska uprava u novi prostor, izrađuju se progra- 
mi daljnjeg razvoja, dovršena je šumska cesta od zaselka Crneki 
do granice s Općinom Jesenje, a najviše problema na početku su 
godine donosile obile količine snijega kojeg je trebalo čistiti s pro- 
metnica, što je uzrokovalo veliko financijsko opterećenje. Izvještaj 
načelnike primljen je na znanje, dok su za usvajanje polugodišnjeg 
obračuna Proračuna Općine Radoboj za 2013. glasali samo vijećni- 
ci vladajuće koalicije. 

Prihodi u prvih šest mjeseci ostvareni su sa 34,4% od godišnjeg 
plana, dok su rashodi zbog troškova čišćenja snijega i obavljanju 
velikog obima radova znatno veći, pa je Općina prvu polovicu ove 
godine završila s gubitkom u poslovanju. Prema obrazloženju to je 
normalno, jer se u drugoj polovici godine prihodi ostvare u znat- 
no većem iznosu, a rashodi se zbog vremenskih uvjeta smanjuju. 
Oporbeni vijećnici postavili su veći broj pitanja koja je odnosne na 
prihodnu i rashodnu stranu, a odgovore će kako je zaključeno do- 
biti u pisanom obliku. 


Najaviše je rasprave bilo kod izbora pojedinih članova odbora 
i povjerenstava. Predstavnici HDZ-a tražili su veći broj svojih pred- 
stavnika u tim tijelima, ali im prijedlog nije prihvaćen pa su čak za- 
prijetili da će u slučaju da se situacija ne promjeni odustati od do- 
laska na sjednice Vijeća. Većinom glasova izabrani su predsjednici i 
članovi: stožera za spašavanje, Savjeta mladih, Odbora za kulturu i 
sport, te Povjerenstva za elementarne nepogode. 

Vijećnici su pored toga ovlastili načelnika da razmotri moguć- 
nost kupnje zemljišta za potrebu izgradnje parkirališta uz Staru 
hižu na Bregima Radobojskim.(vir) 


OPĆINE RADOBOJ I JESENJE 
ZAJEDNIGKI NA PLANU RAZVOJA 


Velika konkurencija za mali broj razvojnih projekata nešto je 
sa čime se svi, pa i jedinice lokalne samouprave u Hrvatskoj ali i 
šire bore od početka gospodarske krize 2008. godine. Kako bi se 
novi projekti privukli u lokalnu sredinu potrebno je prije svega 
osigurati potrebnu infrastrukturu, ali nakon toga treba poraditi i 
na stvaranju imidža općine kao mjesta u kojoj su razvojni projekti 
dobrodošli i koja ih prepoznaje, ali i koja će im pružiti prije svega 
logističku pomoć pri realizaciji investicija. 


TEGRATION 


- 


Uspješan zajednički nastup općina Radoboj i Jesenje na saj- 
mu, u NEXPO u Rijeci. 


Općine Radoboj i Jesenje su stoga po prvi put odlučile zajed- 
nički izaći na sajam te predstaviti svoje gospodarske i turističke 
potencijale. Sajam NEXPO je prvenstveno zamišljen kao sajam 
jedinica lokalne samouprave iz jugoistočne i srednje Europe, kao 
mjesto predstavljanja kulturnog i društvenog naslijeđa i stvara- 
nje međusobnih kontakata, te uspostava kontakata sa poslovnim 
ljudima koji su zainteresirani za širenje poslovnih mogućnosti. Sa- 
jam je od 25. do 27. rujna održan u riječkoj dvorani Zamet, te je na 
njemu sudjelovalo stotinjak izlagača iz desetak država. Tijekom 
sajma su predstavnici ovih dviju općina uspostavili više kontakata 
te su zainteresiranim investitorima predstavili što im sve Radoboj 
i Jesenje nude, a šarmantnim tradicijsko uređenim štandom skre- 
nuli su pozornost mnogih na zagorsku tradiciju i kulturu. 

Među viđenije posjetitelje koji su obišli štand naših općina 
svakako treba spomenuti potpredsjednika Sabora Milorada Bati- 
nića, ministra uprave Arsena Bauka, te predstavnike ministarstava 
turizma i poljoprivrede koji su izrazili zadovoljstvo putem koji su 
Radoboj i Jesenje odlučili krenuti. Možda uspjeh zajedničkog na- 
stupa na ovom sajmu otvori vrata i daljnjoj zajedničkoj suradnji 
na promidžbi Radoboja i Jesenja.(mm) 


“Radovi na prostoru između | 
zapadnog ruba groblja i šum 


da 


UREĐENJE RADOBOJSKOG GROBLJA 


U skladu s Prostornim planom uređenja mjesnog groblja u 
Radoboju obavljeni su ili će biti obavljeni brojni radovi na ure- 
đenju samog groblja i sanaciji objekata. Tako su obnovljene mr- 
tvačnice, a nakon toga radovi su prebačeni uz šumu na zapad- 
noj strani groblja. 

Planom je predviđena izgradnja betonskog zidića, kojim će 
biti odijeljeno groblje od prometnice, a osigurati će se i mjesta 
za polaganje urni. 

Uslijedit će instalacija vodovodne mreže i na taj dio groblja. 
Staza uz šumu biti će nasipana šljunkom i tako pripremljena za 
asfaltiranje iduće godine. 


RADOBOJSKO-JESEJANSKI LIST 


Nakladnik: Općina Radoboj. Za nakladnika: Anđelko Topolovec 
UREDNIŠTVO: 
Branka Oslić, Ivan Habjanec, Ana Kranjčec, Ivan Maligec, Snježana Rihtar, Vinko Rihtar - glavni i odgovorni urednik. 
Lektor: Tanja Gregurović 
Adresa uredništva: Radoboj 8, 49232 Radoboj, tel: 049/349-110, fax: 049/349-109, e-mail: radobojski.listeradoboj.hr 
Gornje Jesenje 103, 49233 Gornje Jesenje, tel: 049/375-503, e-mail: jesenje 2 ojesenje.hr 


Grafička priprema i tisak: Papir market d.o.o. Krapina 


List je besplatan i izlazi mjesečno. 

RASPISAN NATJEČAJ ZA STIPENDIJE 
Briga za učenike i 
studente 


I u ovoj školskoj godini Općina Jesenje dodije- 
litće 10 stipendija učenicima srednjih škola, dok će 
svi redovno upisani studenti ostvariti pravo na sti- 
pendije. Smanjenjem udjela financiranja prijevoza od 


strane države i županije bilo je za očekivati da se dio 
tereta prenese i na roditelje. Iz tog razloga čelništvo 
Općine Jesenje odlučilo je povećati postotak sufinan- 
ciranja prijevoza koji je za srednjoškolce i ove godine 
besplatan. 

Financira se i prijevoz učenika osnovne škole koji 
su po novim kriterijima Ministarstva obrazovanja iz- 
gubili pravo na besplatan prijevoz. | na ovaj način Op- 
ćina nastoji pomoći roditeljima učenika i studenata 
da lakše podnose teret školovanja djece u ovim kri- 
znim vremenima. 


SVE VIŠE 
AKTIVNOSTI 


Kada se uređivala zgrada bivše školske drvarnice u Ra- 
doboju za potrebe Edukacijsko-promidžbenog centra Javne 
ustanove za upravljanje zaštićenim vrijednostima na područ- 
ju Krapinsko-zagorske županije bilo je onih koji su sumnjali u 
opravdanost projekta smatrajući da se tu nepotrebno troše 
sredstva. Vrijeme, međutim dokazuje kako je to bila dobra za- 
misao, jer unatrag godinu dana na tom su se mjestu održali 
brojni skupovi, radionice, sastanci, savjetovanja... 


Najnoviji takav slučaj zbio se 26. rujna kada je tu održana 
radionica na temu realizacije projekta integracije u EU Natura 
2000. Projekt se financira zajmom Svjetske banke, a podržava 
ga Ministarstvo zaštite okoliša i prirode Hrvatske. Cilj projekta 
je pružanje podrške na uređenju i održavanju parkova priro- 
de, praćenje stanja biološke raznolikosti, zaštita prirodnih vri- 
jednosti i pružanje pomoći Javnim upravama prilikom izrade 
projekata za zaštitu prirode. 


lako su u Radoboju bili predstavnici: Zagrebačke, Sisačko- 
moslavačke, Vukovarsko-srijemske, Požeško-slavonske, Ko- 
privničko-križevačke, Bjelovarsko-bilogorske, Ličko-senjske i 
Istarske županije bilo je govora i o aktivnostima koje se pro- 
vode na našem području prije svega o provedenim i planira- 
nim aktivnostima na zaštiti Strahinjšćice kao parka prirode. 
(vir) 


Sudionici radionice o zaštiti prirode okupljeni u Radoboju. 


Općina Jesenje dohila nagradu za turistički projekt 


Turističkim projektom ,Lovne staze krapinskih neandertalaca“ 
Općina Jesenje u konkurenciji 161 pristigle prijave iz cijele Hrvatske 
u Zagrebu 27. rujna 2013. Godine u hotelu Hilton dobila je prestižnu 
nagradu ,CBTour Inovacije u poslovnom turizmu“ koju dodjeljuje 
Savez za energetiku grada Zagreba. Nagrada CBTour dodjeljuje se 
četvrtu godinu zaredom u devet kategorija, a projekt Općine Je- 
senje osvojio je nagradu u kategoriji - Najbolja tehnologija u hrvat- 
skom poslovnom turizmu. 

Ovaj turistički projekt Općine Jesenje omogućuje promoviranje 
turističkog potencijala krapinskog neandertalca kreativnim, inova- 
tivnim i suvremenim tehnologijama i sadržajima. Napredna aplika- 
cija bazirana na animacijama i vizualizacijama koje uz pomoć tablet 
uređaja otvaraju novi pogled na stvari integrirajući u njega prizore iz 
doba krapinskih neandertalaca koje u virtualnim 3D prikazima upri- 
zoruju lokacije, životinje i krapinskog neandertalca koji su nekad ži- 
vjeli na ovim prostorima. ,Ovim projektom Općina Jesenje započela 
je sa značajnijim razvojem turističke ponude na svojem području 
pa i šire te turističkoj afirmaciji nedovoljno iskorištenih potencijala 
krapinskog pračovjeka na domaćem i stranom turističkom tržištu. 
Vjerujemo da će naši mještani u ovom projektu prepoznati priliku 
za razvoj vlastite turističke ponude, a Općina će biti pokretač kako 
bi se ovaj započeti projekt u budućnosti i dalje razvijao “- istaknuo je 
među ostalim načelnik Ivan Maligec prilikom dodjele nagrade. Ervin 
Šilić, direktor firme Novena koja je izradila aplikaciju tom prigodom 
zahvalio se svim djelatnicima Općine Jesenje, a naročito načelniku 
gospodinu Ivanu Maligecu, koji je prepoznao mogućnosti napred- 
nih tehnologija te aktivnim sudjelovanjem u društvenim struktu- 
rama omogućio da se projekt pokrene i realizira i tako unaprijedi 
promocija turističke ponude općine Jesenje. 


Uz osvojenu nagradu ovogodišnji dobitnici nagrade CBTour, 
moći će besplatno sudjelovati na 38. Hrvatskom salonu inovacija s 
međunarodnim sudjelovanjem INOVA te će se tako pridružiti ovo- 
godišnjim dobitnicima nagrade za razvoj zelenog gospodarstva 
GREENVATION, ostvarit će pravo na petogodišnje korištenje i isti- 
canje oznake GREEN MARK u protuvrijednosti od 20.000,00 kuna, 
po povoljnijim uvjetima moći će sudjelovati na prvom hrvatskom 
green-tech i green-lifestyle sajmu 'GREENVEST: HOME EDITION" te 
koristiti niz drugih pogodnosti. 


Priznanje je primio u ime Općine Jesenje 


načelnik Ivan Maligec. 


Na glavnom  zagre- 
bačkom Trgu bana Josipa 
Jelačića u petak i subotu, 
20. i 21. rujna 2013. odr- 
žana je manifestacija pod 
nazivom 100% zagorsko. 
Manifestacija je inače 
prodajnog karaktera, a 
na njoj se izlažu proizvodi 
proizvedeni na tradicijski 
i ekološki način na po- 
dručju Hrvatskog zagorja, 
pa sudjeluju i majstori tra- 
dicijskih obrta Krapinsko - 
zagorske županije. 

Ove godine  posjeti- 
teljima su se predstavili i | 
članovi Strojnog prstena 
iz Radoboja koji su izložili 
svoje proizvode proizve- 
dene na našim radoboj- 
skim prostorima. Bilo je 
tu među ostalim krušaka, 
voćnih rakija, te poznatog 
radobojskog = proizvoda 
rakije Viljamovke. 


RADOBOJSKI VOGARI NA 
MANIFESTACIJI U ZAGREBU 


ua 

Često se znamo podičiti našim lijepim zelenim zagorskim 
bregima koji su u posljednje vrijeme sve više neobrađeni, zapu- 
šteni i obrasli trnjem i kojekakvim nekorisnim raslinjem. Među 
stanovništvom česta je uzrečica“ Pa nič se ne splati delati!“ Je li 
tome baš tako, pitaju se oni koji su još uvijek ustrajni te nastoje 
sačuvati ono malo obradivog zemljišta za naraštaje koji dola- 
ze iza nas. Jedna od takvih vrijednih obitelji je svakako obitelj 
Dragutina Kučko iz Cerja Jesenjskog. lako im je kuća smještena 
na strmom brijegu, na njemu pasu kravice i sve to zemljište je 
obrađeno i uređeno. lako cijeli brijeg nije u njihovom vlasniš- 
tvu, oni ga marljivo održavaju, kako vele, da ih ne zaraste trnje. 


Sretni su i vlasnici jer ne moraju voditi brigu oko uređenja 
svojih parcela. Dugo godina obitelj Kučko proizvedeno mlije- 
ko prodavala je varaždinskoj Vindiji, ali padom otkupne cijene 
odustali su od prodaje mlijeka i pokrenuli proizvodnju raznih 
vrsta sireva. Idejni začetnik proizvodnje sireva je snaha Tanja 
koja svojim sirevima oduševljava one koji ga kupuju. Uz dobru 
ideju, malo truda i podosta uloženog vremena, može se napra- 
viti više vrsta kvalitetnih, slobodno se može reći eko - sireva, sa- 
mouvjerena je Tanja. U poslu joj pomažu suprug Željko, svekar 
Dragutin te djeca Silvija i Karlo. Svaki od njih odradi svoj dio po- 
sla, a dvije i pol godine stara Jana sve to zainteresirano proma- 
tra. Za sada to nisu velike količine i s obzirom na uloženi trud, 
značajnija financijska sredstva, no bitno im je da proizvedene 
sireve bez problema prodaju, a kupci su nadasve zadovoljni 
pa se često traži i koji sir više. Za zimsku ishranu i nadomjestak 
hrani za krave obrađuju veći broj parcela na kojima siju ječam, 
zob, kukuruz. Imaju i vinograd: ,Kakvi bi mi gazdi bili kad ne bi 
imeli našeg gosta ponuditi kupicom dobrog domaćeg vina!“, 
vele domaćini. Nazdravljamo domaćinima uz čašicu domaćeg 
vina, a kroz glavu nam proleti misao: da je barem više takvih 
obitelji Kučko naši bregi bili bi lijepi i zeleni, a nadasve veseli jer 
bi s njih odzvanjao dječji smijeh, a kravice bi tražile svoj zalogaj 
slasne trave. 


Mala Jana Kučko ne boji se kravica jer su one pitome. 


SANACIJA KROVIŠTA 


Za grijanje prostorija Va- 
trogasnog doma u Radoboju 
troše se velike količine ener- 
gije, jer sama zgrada nije gra- 
đena s ciljem manje potrošnje 
plina za grijanje u zimskim 
uvjetima. Kako se prostor Va- 
trogasnog doma koristi go- 


priđe sanaciji stolarije i krovi- 
šta i da se tako poveća ener- 
getska učinkovitost zgrade. 


Ovih dana obavljaju se ra- 
dovi na sanaciji krovišta, a već 
je zamijenjena dotrajala stola- 
rija na gornjem dijelu zgrade. 
Financijska sredstva osigurali 


tovo cijelu godinu za razne 


: ! i : su Ministarstvo gospodarstva 
aktivnosti odlučeno je da se 


i Općina Radoboj. 


Izvršena sustavna deratizacija 


Na području općine Jesenje u tijeku mjeseca listopada provede- 
na je redovita godišnja deratizacija. Sustavnom deratizacijom koja 
se provodi dva puta godišnje na području općine Jesenje nastoji se 
spriječiti razmnožavanje štetnih glodavaca koji nanose velike štete a 
ujedno su prijenosnici raznih zaraznih bolesti. Radi što veće učinko- 
vitosti provođenja tih mjera deratizacija je napravljena u nastanje- 
nim i nenastanjenim objektima-kojih nažalost ima sve više a oni su 
sigurno utočište za nametnike. Ovim provedbenim mjerama u po- 
sljednje je vrijeme zamjetno smanjena populacija tih štetnika pa su 
i time smanjene štete koju oni čine na poljoprivrednim proizvodima 
koji su uskladišteni na seljačkim gospodarstvima. 


NATJEČAJ ZA SUBVENCIJE U POLJOPRIVREDI 


Zbog teških uvjeta gospodarenja a u cilju poticanja razvitka 
poljoprivredne proizvodnje čelništvo Općine odlučilo je poma- 
gati gospodarstva koja se bave poljoprivrednom proizvodnjom 
pa je i ove godine raspisan natječaj za dodjelu subvencija. Op- 
ćina Jesenje će poljoprivrednim gospodarstvima na svom po- 
dručju subvencionirati kupnju loznih cijepova, voćnih sadnica, 
nabavu staklenika ili plastenika U cilju povećanja stočnog fon- 
da financira se umjetno osjemenjivanje krava, junica, i krmača, 
ostavljanje junica za rasplod, te kupnja uređaja za mužnju. Ta- 
kođer će se subvencionirati uzgoj Zagorskog purana i pčela. 


Pravo na dodjelu općinskih subvencija mogu ostvariti poljopri- 
vredna gospodarstva, obrti ili trgovačka društva koja su registrirana 
za obavljanje poljoprivredne djelatnosti, a koja su upisana u Upisnik 
poljoprivrednih gospodarstava u Uredu državne uprave u Krapin- 
sko-zagorskoj županiji i trebaju imati prebivalište, poljoprivredne 
površine i poljoprivrednu proizvodnju na području općine Jesenje. 
Zahtjevi se dostavljaju pojedinačno za svaku subvenciju na za to 
predviđenom obrascu, a mogu se kao i sve informacije dobiti u 
Upravnom odjelu općine Jesenje, a natječaj je otvoren do 29. stu- 
denog 2013. godine. 


Općina Radoboj je u suradnji s tvrtkom Z..T.O iz Svetog Kri- 
ža Začretja omogučila mještanima da odlažu tekstini otpad na 
jedno mjesto. Uz postojeće kontejnere kod OŠ Side Košutić Ra- 
doboj postavljen je novi, samo za odlaganje stare odjeće, obuće 
i svih vrsta tekstila kao što su stare plahte, jastučnice , ručnici i sl. 
Skupljeni tekstilni otpad se u spomenutoj firmi sortira i reciklira 
pa služi kao korisna sirovina za nove proizvode. 

Kako se tekstil ne smije mješati sa ostalim komunalnim ot- 
padom ova akcija dobro će doći kućanstvima da se na zakonski 
naćin riješe starog tekstila iz svojih kuća. 


nje Ke M: Pai rp 


Uz kontejner za tekstilni otpad. 

RADOVI NA REKONSTRUKCIJI VODOVODNE MREŽE 


Ovih su dana nastavljeni radovi na izgradnji i rekonstrukciji 
vodovodne mreže u Gornjem Jesenju. U zaselcima Šoštarići, Jan- 
žeki i Sitari djelatnici Krakoma iz Krapine izrađuju priključne vo- 
dove za 30 domaćinstava koji će biti priključeni na novopostav- 
ljenu vodovodnu cijev. Sva domaćinstva koja su bila priključena 
na postojeću vodovodnu mrežu i zadovoljavaju tehničke uvjete 
(imaju adekvatno mjerno okno - šaht dimenzija 100x100 cm) bit 
će priključeni na novu liniju bez dodatnih troškova, dok ostala 
domaćinstva moraju izgraditi novo mjerno okno. 


Nakon završetka spomenutih radova bit će nastavljena re- 
konstrukcija vodovodne mreže kroz Veliko Selo, kako bi se po 
etapama izvršila cjelokupna rekonstrukcija mreže u naselju 
Gornje Jesenje. Radovi se financiraju u cjelokupnom iznosu iz 
općinskog proračuna budući da Općina Jesenje upravlja vodo- 
vodom, a uvjet za dobivanje sredstava za tu namjenu iz drugih 
izvora (državni proračun, EU fondovi) je da vodovodom upravlja 
ovlašteni distributer. 


Izrada priključka vode u zaselku Sitari. 


ODBOR ZA MEĐUGENERACIJSKU SOLIDARNOST ZAPOČEO S RADOM 


SRIJEDA, DAN ZA DRUŽENJE 


Novoosnovani Odbor za međugeneracijsku solidarnost, Op- 
ćinskog vijeća Radoboja, usvojio je program aktivnosti i počeo s 
njihovim provođenjem. 

S ciljem da se starijim osobama pomogne rješavati svakodnev- 
ne tegobe Odbor je zaključio da se svake srijede u starim prosto- 
rima Općine organiziraju određene aktivnosti. Tako je predviđeno 
da 2.i 4. srijede u mjesecu zainteresirani mogu besplatno koristiti 
usluge fizioterapeuta, a da se svake zadnje srijede u mjesecu obav- 
ljaju besplatne kontrole krvnog tlaka i šećera u krvi. Pored toga 
članice i članovi Odbora posjećivat će oboljele i nemoćne, prigod- 
no im donositi poklone, te im pružati druge vidove pomoći. 


Za one starije koji su zainteresirani i u stanju su odlaziti na izlete i 
druženja i to će biti organizirano, a svi zainteresirani svoje potrebe i 
želje mogu iznijeti predsjednici Odbora, Franciski Švaljek ili dru- 
gim članicama ili članovima odbora svake srijede u vremenu od 9 
do 12 sati u prostoriji za sastanke u staroj zgradi Općine Radoboj. 
Potrebne informacije mogu se dobiti i na broj telefona 091/349 
1475. 


ši 


ijim osobama ostvaren je uz Dan starijih osoba, 


nažnu sestru Rominu Polanščak. 


OBILJEŽEN MEĐUNARODNI DAN STARIJIH OSOBA! 
SVAKA POMOĆ DOBRO DOĐE 


U blizini Područne škole u Gornjoj Šemnici živi Štefica Dugi- 
na. Sama je i godine donose svoje, teško se kreće, a dane u trećoj 
životnoj dobi čine joj lakšim djelatnici Crvenog križa, a koristi i 
pomoć gerontodomćice Zvjezdane kojoj zahvaljuje na svemu što 
joj pruža. 

Povodom Međunarodnog dana starijih osoba, Šteficu su po- 
sjetili predstavnici Crvenog križa i Općine Radoboj, te joj je za- 
mjenik načelnika Stjepan Sirovec predao poklon paket. Gradsko 
društvo Crvenog križa Krapina, koje svojim aktivnostima pokriva 
i područja općina Radoboj, Đurmanec, Jesenje i Petrovsko, brine 
se kroz pružanje pomoći u kući za dvjestotinjak ljudi u starijoj ži- 
votnoj dobi. Štefica Dugina tom je prilikom zahvalila i rođacima i 
drugim dobrim ljudima koji joj donose stvari iz trgovine, lijekove, 
počiste kuću, pripreme drva i što je za nju još značajnije porazgo- 
varaju s njom i tako joj olakšaju samačke dane. 


_ 


Djelatnici Gradskog društva Crvenog križa Krapina i Općine Rado- 
boj prilikom posjeta Štefici Dugina 1. listopada u njezinom domu. 


sali ado oda abak. 

| < Samoća im teško pala | 
Osobama u poodmakloj životnoj dobi često puta puno znači 
topla riječ, jer veći su dio života naučili živjeti skromno no u sta- 
rosti im samoća teško pada istaknula nam je Marija Forjan. Mari- 
ju su povodom Dana starih osoba posjetile djelatnice Gradskog 

| društva CK Krapina te zamjenik načelnika općine Jesenje Ivan Ar- | 
tić. Marija živi sama u skromnoj kućici u Donjem Jesenju te ju 
je ovaj susret neizmjerno obradovao. Kroz razgovor je istaknula 
kako joj je mirovina koju prima iako mala, dostatna za život;,Cujte 


| nisam vam ja nafčena na velike stvari, živim skromno kak morem, | 
samo mi samoća teško pada“. 


Sa sjetom se prisjetila prošlih dana kada je bila boljega zdrav- 

| lja pa je mogla i u šumu pa do susjeda kako bi uz razgovor skratila | 
dane samoće, zahvalna je geronto domaćici Biserki koja joj po- 

| maže i donese stvari iz dućana. U ovom kratkom posjetu kojeg | 
je iniciralo GDCK Krapina Mariji kao i svim ostalim osobama koje 
su tog dana posjetile djelatnice GDCK Krapina barem malo je 

uljepšan dan i skraćeni trenuci samoće. | 


Fv 


| Mariju Forjan razveselio je posjet zamjenika načelnika Ivana | 
Artića i djelatnica GDCK Krapina. 


== === es = = a2 

U RADOBOJU UTEMELJENE JOŠ DVIJE UDRUGE GRAĐANA 


Osnovano Društvo Naša djeca Radoboj 


Općini Radoboj prošle je godine dodijeljen status Općine prija- 
telja djece, zbog odnosa i brizi prema djeci, a sada je učinjen i korak 
dalje. Osnovano je Društvo Naša djeca Radoboj, koje će organizi- 
rati i voditi akcije namijenjene dobrobiti djece. Društvo Naša djeca 
Radoboj je nevladina, humanitarna i edukativna udruga roditelja i 
prijatelja djece, kojoj je cilj podignuti brigu o djeci na još višu razi- 
nu. Društvo je na osnivačkoj skupštini odmah upisalo 17 članova, 
koji su već iznijeli svoje prijedloge i ideje na temelju kojih će po- 
četi razrada izvedbenog plana za sljedeću godinu. Razmišlja se o 
različitim igraonicama, radionicama, obilježavanju bitnih datuma, 
predavanjima... A sve to, naravno, primjereno dječjem uzrastu. 

Općina Radoboj već posvećuje veliku pažnju svojim najmla- 
đim stanovnicima, izgrađena su mnoga dječja igrališta, surađuje 
se s ravnateljicom škole i nastavnicima, a Općina sufinancira i rad 
dječjih vrtića. 

Osnivačku skupštinu Društva Naša djeca Radoboj otvorio je 
načelnik Anđelko Topolovec, koji je izrazio zadovoljstvo osniva- 
njem ovakve udruge. Za predsjednicu Društva je izabrana Sanja 
Dunaj, dok je potpredsjednica Dragica Pospiš. 


OSNOVANA UDRUGA KORISNIKA INFORMACIJSKIH TEHNOLOGIJA 


U Općini Radoboj osnovana je još jedna udruga građana, radi 
se o Udruzi korisnika informacijskih tehnologija. Svrha udruge je 
razvoj informacijskih tehnologija na području Općine Radoboj, 
unapređenje sustava bežične tehnologije, širenje informatičke 
pismenosti, te općeniti razvoj tehničke kulture.No, kao prven- 
stveni cilj određeno je 
stvaranje bežične inter- 
netske mreže na područ- 
ju općine, kroz okupljanje 
zainteresiranih i njihovo 
uključivanje u realizaciju 
učlanjivanjem i plaćanje 
određene naknade. 

Za predsjednika je 
izabran Anđelko Beloše- 
vić, tajnik je Marko Kise- 
ljak, a blagajnica Kristina 
Hlebec. U Upravni od- 
bor izabrani su: Anđelko 
Belošević, Anđelko To- 
polovec, Nikola Vidović, 
Marko Martinolić i Marko 
Kiseljak. Klub će djelovati 
pod nazivom Bit Radoboj, 
skraćeno Rabit. 


BERBA GROŽĐA UZ VESELJE 
NA NAŠIM BREGIMA 


r* 


U berbi kod Stjepana Kovačeca 
svatko je imao svoju zadaću pa je 
posao brzo završen. 


Jesejanski bregi zasađeni vinogradima ovih su dana živnuli; 
posebno tijekom vikenda s mnogih se čula pjesma i pokoji pu- 
canj iz kubure ili petardi. Vesele se vlasnici i berači koji su nakon 
cjelogodišnjeg mukotrpnog rada u vinogradu napokon stigli 
do najdražeg i najslađeg posla. U jutarnjim satima kod klijeti 
domaćina okupe se susjedi, rodbina i prijatelji da bi se okrijepili 
prije polaska u vinograd. Svaki domaćin nastoji čim bolje poča- 
stiti svoje težake pa su stolovi krcati domaćim delicijama poput 
šunke, kobasica, gibanice, gulaša, pečenja ispod peke, a narav- 
no, nezaobilazna je dobra kapljica kako bi berači u dobrom ras- 
položenju obavili predstojeći posao. Kod obitelji Jedvaj Barbare 
u Platima u dobrom raspoloženju okupilo se dvadeset petero 
berača koji su došli pomoći domaćinu pobrati 1800 trsova. 


Prije posla valjalo se okrijepiti nareskom i gulašom kojeg je 
pripremio domaćin Dražen. Uz čašicu domaćeg vina i pokoju ra- 
kijicu, vrlo brzo poraslo je i raspoloženje, a putari su brzo i bez 
problema nosili pobrano grožđe na daljnju preradu pa je posao 
vrlo brzo završen. Na brijegu Straža kod obitelji Stjepana Kova- 
čeca i Franje Cvrtila okupio se također lijepi broj prijatelja, rodbi- 
ne i susjeda kako bi pomogli domaćinima. Uz bogat stol koji su 
pripremili domaćini, čašica domaćeg vina dobro je došla nosa- 
čima puta koji su bez problema svladavali uspon uz veliki brijeg. 
Nakon obavljenog posla nije bilo umornih, a poraslo je i raspo- 
loženje pa je uz pjesmu nastavljeno druženje. Slično je bilo i na 
ostalim bregima. Domaćinima preostaje pobrano grožđe dobro 
preraditi kako bi nakon vrenja nastala kvalitetna kapljica koja će 
krijepiti dušu i tijelo, okupljati pajdaše i veseliti mnoga srca. 


Vandalizam na nijelu 


Lijepo uređeno dječje igralište u Gornjem Jesenju tek nešto više od 
godinu dana ostalo je onakvo kakvog bi većina mještana poželjela imati. 
Nažalost uvijek se nađe netko kome očito takve stvari smetaju jer je ovih 


dana potrgana klackalica. 


Sve sprave na igralištu su kvalitetne izrade i za njih je Općina Jesenje 
izdvojila ne baš mala sredstva kako bi i za one najmlađe mještane stvorila" 
uvjete za igru i zabavu, no nažalost onaj tko se odlučio potrgati spravu za- 
cijelo ne razmišlja tako. Zalosno je da uništavamo svoju imovinu i igračke 
koje za malene predstavljaju radost i na kojima se oni druže i zabavljaju. 

RADOBOJ PONOVNO UGODNO IZNENADIO 


Uz realizaciju brojnih kulturnih, sportskih i zabavno glaz- 
benih aktivnosti odražanih od 12. do 20. listopada u okviru 
programa obilježavanja Dana Općine Radoboj posebno je 
iznaneđenji za brojne goste bila organizacija središnjeg do- 
gađaja u nedjelju 20. listopada na sam Dan Općine. Uz proš- 
logodišnji odlazak u prirodu i otvaranje staza orhideja ove je 
godine na prostoru između Zavičajne zbirke i Promidžbeno 
edukativnog centra priređen «Doručak u Radoboju» Na lije- 
po uređenom prostoru, jedino još nedostaje uređenje zgra- 
de učiteljskih stanova, općinski načelnik Anđelko Topolovec 
pozdravljajući sve prisutne naglasio je važnost održavanje 
tradicije obilježavanja Dana Općine, jer je to prilika da se u 
ležernom okruženju sastanu brojni prijatelji Općine radoboj, 
kojih je ove godine bilo toliko da je odustao od pojedinačnog 
nabrajanja pristrnih visokih gostiju od saborskih zastupnika, 
predstavnika ministarstava, javnih ustanova, susjednih općina 


1 


i gradova do poznatih ljudi koji su svoje obrazovanje zapoćeli 
u radobojskoj školi, a danas obavljaju značajne dužnosti na 
mnogim mjestima. 

No, proslava Dana Općine još je jednom donijela vese- 
lje članovima Dobrovoljnog vatrogasnog društva Radoboj 
koji su na poklon dobili terensko vozilo od Uprave Hrvatskih 
šuma, ključeve kojeg im je predao član Uprave Ivan Ištok. Vozi- 
lo i sve prisutne blagoslovio je radobojski župnik vl. Tomislav 
Novosel izarivši pri tom zadovoljstvo što je došao na mjesto 
upravitelja Župe Presvetog Torojstva koja iduće godine kao i 
Radoboj obilježavaju 680. obljetnicu prvog pisanog spome- 
na.Predložio je da se zajednička proslava održi pod nazivom 
«Tjedan dana Presvetog Trojstva u Radoboju. 

Nakon svečanog dijela uslijedio je «Doručak u Radoboju» 
u okviru kojeg su nazočnima ponuđeni radobojski specijalite- 
ti jela i pića. (vir) 


Ahu a 
i m2 


Među prisutnima na središnjoj proslavi bilo je niz poznatih osoba od saborskih zaspupnika, predstavnika ministarstva do običnih prijatelja 


Radoboja. 


Ivan Ištok, član Uprave Hrvatskih šuma pre- 
dao je ključeve terenskog vozila predstavnici- 
ma radobojskih vatrogasaca. 


Blagoslovio ih je vlč. Tomislav Novosel. 


I ove su godine dodjeljene nagrade za najbolje uređene 
okućnice, dvorišta i balkone. Primili su ih: Marija Dolski, Bi- 
serka Vidović i Vjekoslav Salković. 

RADOBOJ MORA BITI PONOSAN NA LJUDE KOJI SU PONIKLI IZ NAŠE ŠKOLE 


POVODOM DANA OSNOVNE ŠKOLE SIDE KOŠUTIG RADOBOJ | 180. OBLJETNICE POČETKA OBRAZOVANJA 
MLADIH U RADOBOJU RAZGOVARAMO & RAVNATELJICOM SKOLE MILENOM VESELJAK 


siti dugom tradicijom obrazovanja djece. 20. listopada 

1833. godine radobojski su rudari donijeli odluku o 
osnivanju škole za svoju djecu u koju su mogla ići i djeca zainte- 
resiranih seljaka. Taj je datum današnja OŠ Side Košutić prihvatila 
kao Dan škole i upravo ovih dana nizom se sadržaja obilježava 
taj događaj. 

Što je škola u Radoboju danas? Koliko ima učenika, učitelja, 
profesora i drugih djelatnika, na kojim lo- 
kacijama djeluje i ima li osnovne uvjete za 
ispunjavanje svojih zakonskih obveza? 


OŠ Side Košutić Radoboj sa svoje 
dvije područne škole broji danas 245 
učenika s kojima kontinuirano radi 32 
učitelja. U školi je ukupno zaposleno 
49 radnika. Osim učitelja tu je tehničko 
osoblje(računovođa i tajnik),stručna 
služba u sastavu pedagoginja, defek- 
tologinja (na pola radnog vremena) i 
knjižničarka (na pola radnog vremena)i 
pomoćno osoblje (1 kuharica, 2 kuhari- 
ce - spremačice, 4 spremačice i domar). 
Ove godine imamo i 4 pomoćnika u na- 
stavi. Ponosni smo što nam je nastava 
stručno zastupljena iz svih predmeta. 

Posljednjih godina učinjeno je mno- 
go na stvaranju što boljih uvjeta rada. Sa- 
građena je sportska dvorana, uređena je 
fasada, zamijenjena je stolarija i centralno 
grijanje u Radoboju, a uređene su i zgrade . 
područnih škola u Jazvinama i Šemnici Gornjoj. Što još treba uči- 
niti da osnovno školstvo na području Općine Radoboj ima sve 
uvjete za normalno odvijanje nastave i organizaciju cjelokupnog 
djelovanja škole? 

Učinjeno je doistamnogo,ali je joši puno otvorenih stav- 
ki koje bi unaprijedile rad u ove tri škole. Potrebno je sanirati 
krovište u Semnici Gornjoj kao i dio krovišta u matičnoj školi 
(atrij škole), fasadu u Jazvinama, sanirati i opremiti kuhinju 
u Šemnici Gornjoj, sanirati ili zamijeniti vrata na većini učio- 
nica, sanirati podove, školu opremiti suvremenim pomaga- 
lima (e-imenici, pametne ploče, opremiti je sa više računala, 
opremiti knjižnicu novim naslovima, nabaviti garderobne 
ormare za učenike), dograditi školu da svi možemo u jednu 
smjenu.... Ima još puno toga što treba ili nabaviti ili popravi- 
ti. Na žalost dobivamo sve manje sredstava te je teško ići u 
korak s vremenom. 


Ria: je jedna od rijetkih sredina koja se može pono- 


Ali zato moram reći da sam jako ponosna na naše učenike 
iučitelje koji ulažu jako puno truda da taj naš prostor svakim 
danom uljepšaju nečim novim, da ga učine toplijim, funkci- 
onalnijim i ljepšim. 

Osnivač OŠ Radoboj je Krapinsko -zagorska županija preko 
koje se i financira redovita djelatnost. Kakav je odnos škole sa 
Općinom, roditeljima i ostalim strukturama u samom mjestu dje- 
lovanja škole? 


Škola je izgradila suradnički odnos sa 
svim strukturama u mjestu. Roditelji odlič- 
no surađuju sa školom, a bez njihove pomo- 
ći i zajedničke suradnje ne bi bilo moguće 
realizirati kulturnu i javnu djelatnost škole. 
Ovim im putem svima skupa zahvaljujem 
na pomoći. Isto tako zahvaljujem Crkvi, ve- 
lečasnom Tomislavu Novoselu i svim obrt- 
nicima koji nam pomažu, kao i Općini koja 
nam uskače i pomaže kad god zaškripi. 

U OŠ Radoboj svoje su obrazovanje za- 
počeli mnogi bivši i sadašnji stručnjaci svih 
mogućih profesija. Nekoliko njih došlo je 
i do titula doktora znanosti, bilo ih je i još 
uvijek ih ima na odgovornim dužnostima 
diljem Republike Hrvatske i u inozemstvu. 
Ima li škola kakav kontakt s tim ljudima i 
mogu li oni na bilo koji način doprinijeti još 
većem ugledu naše sredine, a i pomoći kod 
ostvarivanja određenih programa? 


Radoboj treba biti ponosan na sve ljude 
koji su svojim imenom proslavili i sebe i ra- 
dobojski kraj, na sve one koji vuku radobojske korijene. Kroz 180 
godina školstva kroz đačke klupe prošlo je jako puno danas po- 
znatih osoba. Ove godine napravili smo susret učenika s nekoli- 
ko takvih osoba. Ugostili smo gosp. Viktora Koprivnjaka - vojnog 
pilota, generala Hrvatske vojske, gosp. Zdenka Vidovića - trgo- 
vačkog poduzetnika i predsjednika nogometnog kluba Radoboj, 
gosp. Ivana Svaljeka -jednog od direktora Hrvatskih željeznica, 
gosp. Dragutina Ranogajca - predsjednika Hrvatske obrtničke 
komore, gosp. Petra Novačkog - profesora i predsjednika Skup- 
štine Međimurske županije. Uz puno novih i zanimljivih infor- 
macija, dogovorili smo i daljnje oblike suradnje, a želja nam je 
nastaviti ovakve susrete i u idućim godinama. 

Uz čestitke na ostvarenim rezultatima i uz Dan škole, hvala 
Vam na ovim odgovorima. (vir) 


I MAŽORETKINJE 
DAESVOJ 
DOPRINOS 


Dio programa uz obilježava- 
nje Dana Općine i škole Radoboj | 
priredile su i Radobojske mažo- 
retkinje. Kroz gotovo jednosatni | 
nastup na školskom igralištu u 
nedjelju 20. listopada 

Svoje su umjeće prikazale sve 
generacije. Publika je srdačno po- | 
zdravila , kako one najmlađe tako 
i seniorke koje svojim nastupima 
privlače pozornost i u drugim sre- | 
dinama. 


napr nai 

DANI OTVORENIH VRATA U 05 SIDE KOŠUTIC RADOBOJ 


Uspješnost prošlogodišnjeg projekta “Dani otvorenih vrata" 
potaknula je učenike i djelatnike naše škole da se i ove godine 
uključe u mnogobrojne aktivnosti kojima je kroz ti dana obilje- 
žen Dan škole. Skola je zablistala u jesenskom duhu, a najviše 
pažnje posvećeno je bučama, glavnom motivu literarnih i likov- 
nih radova učenika. 


Trodnevna događanja započela su 16. listopada blagoslovom 
kruha za sve učenike škole. Radobojski župnik Tomislav Novosel 
blagoslovio je kruh te su se učenici nakon kratkog programa u 
čast kruhu osladili pekarskim proizvodima. Nakon simboličnog 
blagovanja i zahvale za plodove zemlje, učenici razredne nastave 
uživali su u predstavi “Tikvići na selu - priča o mlinu" u izved- 
bi lutkarskog kazališta “Kvak". Inspirirana prirodom i njezinim 
plodovima - tikvama, predstava je oduševila najmlađe. 


U međuvremenu, nekoliko učenika 7. i 8. razreda susrelo se s 
poznatim bivšim učenikom radobojske škole, gospodinom Dra- 
gutinom Ranogajcem - predsjednikom Hrvatske obrtničke ko- 
more. Učenicima je govorio o svojim školskim danima te sadaš- 
njem poslu. Posljednja aktivnost tog dana bilo je obilježavanje 
180-e godišnjice školstva na području Radoboja. U kratkom pro- 
gramu proglašeni su i nagrađeni pobjednici literarnog natječaja 
na temu škole. Zatim je otvorena izložba starih udžbenika koju 
je pripremila učiteljica Vesna Horvat. Posjetitelji su mogli pogle- 
dati stare bilježnice, čitanke i fotografije te tako otkriti kako je 
škola izgledala nekad. 


Sljedećeg dana, 17. listopada, poslijepodnevni sati obilo- 
vali su događanjima. Dio svojih aktivnosti, učenici i učitelji su 
posvetili istraživanju rudarstva u Radoboju. Kao rezultat toga, 
prikazan je film o radobojskom rudaru kojeg je snimila učiteljica 
Laura Kukovačec sa svojom filmskom družinom te prezentacija 
o rudarstvu i školstvu u Radoboju koju su s učenicima napravile 
učiteljice Nives Orešić i Andreja Klasić. Slijedio je susret s bivšim 
učenicima radobojske škole. Ugostili smo Anđelka Topolovca, 
Petra Novačkog, Ivana Svaljeka, Vinka Rihtara, Viktora Kopriv- 
njaka i Dragutina Cerovečkog. 


U prostorijama škole postavljene su još tri izložbe koje su 
ovom prilikom i otvorene. Predstavljena je izložba fotografija 
Ive Gračanina, Ana i Maja Veseljak izložile su svoje crteže i slike, 
dok je učiteljica Mateja Vincelj predstavila svoje slike neobičnih 
asocijacija. 

Nakon otvorenja izložbi, članovi učeničke zadruge “Radoboj - 
ski guci i trpuci" prezentirali su rezultate svog projekta “Živjeti 
zdravo". Govorili su o pretilosti i štetnosti šećera te su nazočne 
upoznali s poznatim ljekovitim i začinskim biljkama. Predavanje 
je završilo bogatom tombolom. 


Aktivnosti tog dana završene su “Sajmom mogućnosti" pod 
sloganom “Zajedno više možemo" što je ujedno i naziv projekta 
kojeg zajedno provode PU krapinsko-zagorska i naša škola. Po- 
sjetiteljima su se predstavile udruge s područja Radoboja, sport- 
ska društva, kulturna društva, mažoretkinje, vatrogasci, speci- 


Blagoslov kruha obavio je vlč. Tomislav Novosel. 


jalna policija i ostali sudionici društvenog 
života koji mladima mogu pružiti pozitivo 
okruženje. 

Dan škole proslavljen je u petak, 18. li- 
stopada svečanom priredbom kojoj su uz 
učenike, učitelje i roditelje nazočili pred- 
stavnici društvenog i političkog života 
Radoboja i Županije. Uz pjesmu, igrokaze, 
recitacije i ples, zajedno smo obilježili Dan 
škole i pokazali rezultate našeg rada. Na 
kraju nije izostalo druženje uz razgleda- 
vanje izložbi, štandova učeničke zadruge i 
projekta Škole za Afriku te kušanje delicija 
od bundeva na našoj “bučijadi". 

Vjerujemo da ćemo i sljedeće godine nastaviti projekt kojim 
će vrata škole biti širom otvorena svima i u sklopu kojeg će se 
u njoj susretati zanimljivi gosti, održavati kazališne predstave, 
otvarati izložbe, prezentirati rezultati istraživanja — sve u duhu 
zajedništva učenika, učitelja, roditelja i lokalne zajednice. 


Jasenka Marmilić 


Izložba poljoprivrednih proizvoda. 

NEISCRPAN IZVOR INSPIRACIJA 


LIKOVNA KOLONIJA RADOBOJ 2013. 


Među sadržajima veza- 
nim uz obilježavanje Dana 
Općine Radoboj gotovo ne- 
izbježna je postala Likovna 
kolonija koja svake godine 
početkom godine okupi dva- 
desetak likovnih umjetnika 
iz Hrvatskog zagorja i šire. 
Općina tako svake godine 
dobije na poklon dvadesetak 
likovnih radova uz minimal- 
ne troškove, koji se odnose 
na nabavu potrebnog ma- 
terijala za slikanje i dolazak 
sudionika kolonije u Rado- 
boj. 

U nedjelju, 13. listopada 
u prostoriji Pokazno-edu- 
kacionog centra Javne usta- 
nove za zaštitu prirode Kra- 
pinsko-zagorske = županije, 
otvorena je izložba slika na- 
stalih na ovogodišnjoj likov- 
noj koloniji. Obraćajući se 


prisutnima, načelnik Općine 
Radoboj, Anđelko Topolovec, 
zahvalio je sudionicima Li- 
kovne kolonije na uloženom 
trudu i pozvao ih da i idućih 
godina dolaze u Radoboj i 
svojim kistom ovjekovječe 
prekrasne radobojske pej- 
saže. Predsjednik Likovnog 
društva Ernest Tomašević iz 
Krapine Zlatko Kuhar nagla- 
sio je važnost opredjeljenja 
jedinica lokalne samoupra- 
ve za njegovanje likovne 
kulture, jer i to doprinosi 
ukupnom razvoju određene 
sredine. Posebno je naglasio 
postojanje prekrasnih kra- 
jolika na području Općine 
Radoboj, koji gotovo mame 
svakog tko ima kist u ruci 
da ih zabilježi i da ostanu na 
platnu kako bi im se divili i 
mnogi izvan ovih prostora. 


Neki od novih radova slikara sa ovogodišnje Likovne kolonije Rado- 


boj 2013. 


Najzaslužniji za održavanje Likovne kolonije u Radoboju: općinski 
načelnik Anđelko Topolovec i predsjednik Likovnog društva Ernest 


Tomašević Krapina, Zlatko Kuhar. 


SUDIONICI LIKOVNE KOLONIJE RADOBOJ 


Svoj doprinos obogačivanju fundusa slika u Općini Ra- 
doboj ove su godine dali: Zlatko Kuhar iz Krapine, Elvira 
Vidović Štabi iz Ludbrega, Spomenka Škafec iz Ludbrega, 
Radmilo Mihajlović iz Gornje Stubice, Jadranka Jurinjak iz 
Zagreba, Tomislav i Ivica Hršak iz Petrovskog, Drago Cvjetić 
iz Zaboka, Ljubica Čačko, Danica Posavec i Mladen Kužnar 
svi iz Zaboka, Ivan i Marija Čukelj iz Stubičkih Toplica, Mla- 
den Pavić iz Svetog Martina na Muri, Željko Breka iz Stu- 
bičkih Toplica, Ana Cerovski iz Brezovice, Biserka Konečni iz 
Zagreba, Marinko Maričić iz Stubičkih Toplčica, Zdenka La- 
zar iz Krapine, Jasna Ferjanić iz Krapine, Ana Kučko iz Sve- 
tog Križa Začretja te Vesna Gruica, Lovren Horvatić i Ivan 
Mlinarić. Hvala im i očekujemo ih i iduće godine. 


Nazočni na otvorenju izložbe slika bili su više nego zadovoljni brojem i kvalitetom novih slika. 

KONAČNO | DOMAĆE GLAZBENE 
SNAGE 


U okviru kulturno glazbenog programa uz Dan Općine Radoboj 
ove su godine značajno mjesto zauzele i domaće glazbene snage. 
U Općini naime djeluju dvije limene glazbe, tri kulturno umjetnička 
društva, Mješoviti crkveni pjevački zbor, Klapa Radoboj, te nekoliko 
glazbenih sastava. Neki od njih predstavili su se u sportskoj dvorani 
domaćoj publici. U nedjeljno predvečerje na pozornicu su prvi izašli 
glazbenici iz Limene glazbe Mirna. Izveli su četiri skladbe i zaslužili 
veliki pljesak. 

Mješoviti pjevački zbor Župe Radoboj predstavio se pod rav- 
nanjem voditeljice Marije Jurinjak sa tri skladbe, dok su posebno 
ugodno iznenađenje bili članovi Zagorje Brass Quinteta. Sastav 
okuplja petoricu školovanih glazbenika iz raznih strana Hrvatskog 
zagorja, ali prema riječima Vedrana Malogorskog, većina ih je ve- 
zana uz Radoboboj, iako je on iz Novog Golubovca korijenu su mu 
radobojski, rođeni Radobojčan je Davor Zrinščak, a Igor Kralj je ra- 
dobojski zet, preostala dvojica članova su iz Lobora. Kao studenti 
glazbenih akademija ili članovi orkestra Oružanih snaga RH odsvirali 
su tri za njihovu izvedbu posebno prilagođene skladbe, a na zahtjev 
publike uslijedila je još jedna. 

Program nastupa domaćih glazbenih potencijala završili su čla- 
novi limene glazbe Radobojska zvona, koji su pod dirigentskom pa- 
licom odsvirali tri skladbe. 


Glazbeni program završen je nastupom kvinteta Nervozni muzi- 
kanti iz Slovenije, ali s jednim članom iz Radoboja. Većina gledatelja 
u dvorani je provela od 17 sati kada su krenule Vnučekove popevke, 
pa su se uglavnom razišli nakon prvog dijela nastupa gostiju iz Slo- 
venije oko 20 sati. Valjalo bi stoga ubuduće povesti više računa o 
trajanju i preklapanju pojedinih sadržaja.(vir) 


Članovi Zagorje Brass Quinteta oduševili su radobojsku publiku, 
a raspoloženju su pridonijeli i gosti iz susjedne nam Slovenije 


. d 
Najmlađi sudionik Dominik Pažameta i njegove nešto starije kolegice 
Petra Mlakar i Ana Pavleković 


TAK VAM JE I PRI NAS DOMA 


Kazališna družina iz Svetog Križa Začretja i ove je godine dala 
svoj doprinos obilježavanju Dana Općine Radoboj. U Sportskoj 
dvorani OŠ Side Košutić u utorak 15. listopada izveli su komediju 
u kojoj su prikazali zbivanja u jednoj zagorskoj obitelji gdje se su- 
kobljavaju interesi starijih i mladih. Tradicionalni amoziteti između 
snahe i svekrve bili su u prvom planu, a najbolji dokaz tome kako je 
predstava pogodila u srž problema je komentar nakon predstave: 
Tak je i pri nas doma. 


Ovaj put kazališni amateri iz Svetog Križa Začretje u predstavi 
su se poslužili i filmom, pa su gledatelji uz sam nastup glumaca na 
pozornici mogli vidjeti i dio aktivnosti na selu kroz snimljen prilog 
o kopanju vinograda starih žena, njihovi razgovori, a ikonzumacija 
nešto prevelikih količina domaće kaplice. Sve u svemu još jedna 
vrijedna predstava prijatelja iz Začretja u Radoboju, koji su na kra- 
ju izrazili želju da svojim doprinosom uveličaju Dan Općine Rado- 
boj i iduće godine. (vir) 


PTIČEKI SU POPEVALI 


Šesti put za redom u sklopu obilježavanja Dana Općine Ra- 
doboj održana je priredba Vnučekove popevke. U organizaciji 
Radija Kaj nastupilo je desetak već poznatih, ali i do sada ne- 
poznatih mladih pjevača, učenika osnovnih škola s područja 
Krapinsko zagorske županije. Brojna publika bila je oduševljena 
nastupom, možda budućih poznatih pjevačkih zvijezda i nagra- 
đivala ih dugotrajnim pljeskom. 

U sportskoj dvorani OŠ Side Košutić Radoboj u nedjelju 20. li- 
stopada koncert je otvorio najmlađi ovogodišnji sudionik, uče- 
nik prvog razreda Područne škole iz Jazvina Dominik Pažameta, 
da potom slijedili nastupi Manuele Macan, učenice 5. razreda 
OŠ Radoboj, Kristine Miljan iz OŠ Lj. Gaj Krapina, Kristine Miljan 
iz iste škole, Lorene Pažameta OŠ Radoboj, pa Petre Mlakar iz 
iste škole, Mije Barić iz Sv. Križa Začretje, Ane Pavleković iz rado- 
bojske škole, Maje Piljek iz Zaboka, Valentina Žlabura iz Orosla- 
vja, Lorene Papeš iz Huma na Sutli, te na kraju Antonija Pernjeka 
iz Donjeg Maclja. 

Hvale vrijedni napori organizatora i ove su godine donijeli 
zapaženi uspjeh i ovu tradiciju svakako treba nastaviti.(vir) 


€ 12 

ZBIVANJA U ŽUPI 


Dolaskom vlč. Tomislava Novosela u našu župu, oži- 
vjele su aktivnosti koje pridonose boljem ostvarivanju 
zajedništva u župi. 

Petkom u 20.00 h u Župnoj dvorani održavaju se 
molitveno-meditativni susreti mladih na kojima se ra- 
spravlja o vjeri i problemima mladih, subotom ujutro 
vjeronauk imaju ministranti, pričesnici, ali i krizmanici 
koji su se krizmali kako bi što više stvorili zajedništvo, 
žive vjerničke krugove i zaživjeli našu župu i vratili mla- 
de k vjeri i ljubavi spram Krista te ju hrabro svjedočili. 

Svi zainteresirani slobodno neka dođu na naše su- 
srete. 


Janko Jambrek 


HODOČAŠĆE U MARIAZELI 


U subotu, 12. listopada 2013. u 4.30 sati krenuo je autobus 
hodočasnika iz Radoboja predvođen vlč.Tomislavom Novose- 
lom na put u Mariazell, hodočasničko mjesto u austrijskoj pokra- 
jini Štajerskoj, najpoznatije svetište Djevice Marije u Srednjoj Eu- 
ropi - duhovno i vjersko središte katoličkih naroda podunavske 
regije. Put je prošao u molitvi i pjesmi, a po dolasku u svetište 
razgledali smo svetište, uživali u predivnoj crkvi, a zatim je vlč. 
Novosel održao euharistijsko slavlje i križni put na kojem smo 
svi radosno i iskreno molili Djevicu Mariju za naše zajedništvo, 
naše zdravlje, zdravlje drugih i osobne zagovore. Zajednički smo 
i blagovali hranu i piće koju nam je pripremio i njime nas poča- 
stio vlč. Novosel, a po završetku blagovanja hrane krenuli smo 
na put kući. 

Povratak je bio obilježen pjesmom, šalama, molitvom i osje- 
ćalo se zajedništvo za koje smo se molili. Vratili smo se u večer- 
njim satima, ispunjeni zadovoljstvom, zajedništvom i iskrenom 
radošću. (Janko Jambrek) 


Svugije je lijepo, ali doma je najljenše! 


Dekretom varaždinskog biskupa Josipa Mrzljaka za novog žu- 
pnika župe Gornje Jesenje imenovan je vlč. Danijel Herceg rodom 
iz obližnje župe Višnjica. Za župnika u Jesenju je imenovan nakon 
što je kao mladomisnik poslan u župu Pitomača u ravnoj Podravini 
na samom rubnom dijelu varaždinske biskupije gdje je bio župni 
vikar pune tri godine. ,Daleko od rodnog kraja veliko je zadovolj- 
stvo vratiti se doma“ ističe vlč. Danijel. 


Novi župnik službu je preuzeo 21. kolovoza, a svečano se pred- 
stavio vjernicima u nedjelju 25. kolovoza. Nakon prvih dana pro- 
vedenih u župi Jesenje vlč. Danijel ističe kako je veoma zadovoljan 
odlukom biskupa te se rado prihvatio službe u kraju u kojem je pro- 
veo djetinjstvo; ,Lijepo se vratiti doma med naše lijepe zagorske 
brege“. 

Kao mladom svećeniku ističe da će mu prva zadaća biti pokreta- 
nje žive Crkve, ,Potrebno je da vjernici shvate da u ovozemaljskom 
životu na prvom mjestu nisu materijalna dobra za kojima današnji 
čovjek žudi često zaboravljajući na Boga i sebe samoga već briga za 
bližnjega i vjera u Boga koja donosi spasenje“. 

Za početak župnik Danijel ne iznosi velike planove već se nada 
da će kao i njegovi prethodnici biti dobro prihvaćen kako bi zajed- 
ničkom suradnjom sa župljanima i uz Božju pomoć župa G. Jesenje 
živjela i rasla te bila usmjerena prema svom najvažnijem cilju, a to 
je vječnost. 


PODRŠKA PRVAŠIGIMA 


Početkom rujna u školske je klupe na području Općine Ra- 
doboj smjestio se i tridesetjedan prvašić. U nastojanju da im 
početak novog perioda njihovog odrastanja ostane u što ljepšoj 
uspomeni Općina Radoboj odlučila im je dodijeliti prigodne po- 
klone. 

Tako su zamjenik načelnika Stjepan Sirovec i pročelnica Je- 
dinstvenog upravnog odjela Marija Pernjek obišli centralnu 
školu Side Košutić u Radoboju, te područne škole u Jazvinama 
i Šemnici Gornjoj, te prvašićima uručili prigodne poklone, a od 
predstavnika Općine mališani su čuli i korisne savjete za školo- 
vanje, kretanje u prometu i budućnost. 

Za mališane iz Šemnice Gornje, i ne samo njih, najkorisnija je 
svakako informacija o završetku nogostupa uz županijsku cestu 
koja vodi prema područnoj školi. 


M. ' _ ku 
Pokloni i riječi ohrabrenja za učenike prvih razreda OŠ Side Košutić 
Radoboj. 


SVETA POTVRDA U 
RADOBOJU 


U subotu, 05.10.2013. u 10.00h počeo je obred dijeljenja Svete 
Potvrde 34 krizmanika naše župe. Sakramenat im je podijelio de- 
legat kardinala Josipa Bozanića , monsinjor Ivan Hren . 

Sam obred je protekao u pjesmi i recitacijama koje su krizma- 
nici pripremili uz pomoć svojih vjeroučitelja, a posebno je nadah- 
njujuća bila propovijed monjsinora Hrena u kojoj je istaknuo da 
svi trebamo biti živi svjedoci vjere ,a pogotovo krizmanici na koje 
se izlio Duh Sveti i daje im snage za život. 

Janko Jambrek 


LE 
Foto studio Frk 

MLADI HNS-O0VGI RADOBOJA U 
HUMANITARNOJ AKCIJI 


Povodom — Međunaro- 
dnog dana borbe protiv 
siromaštva, koji se širom 
svijeta obilježava 17. listo- 
pada, Mladi HNS-a Radoboj 
organizirali su prikupljanje 
odjeće, igrača i namirnica. U 
akciji koje je trajala od 14. do 
17. listopada, Mladi HNS-a 
Radoboj prikupili su ukupno 
60 kg odjeće i igračaka, te 17 
kg različitih namirnica. 


Sve to odnijeli su u Grad- 
sko društvo Crvenog križa 
Krapina, gdje su donaciju 
predali ravnatelju Darku Ši- 
munoviću. Ravnatelj je za- 
hvalio Mladima na donaciji, 
pohvalio ih za trud i izrazio 
zadovoljstvo što je među 
mladima u Zagorju izražena 
svijest o potrebi pomaganja 
onima kojima je pomoć po- 
trebna. (K.H.) 


RADOBOJ 


JAVNA RASPRAVA O IZMJENAMA 
PROSTORNOG PLANA 


Načelnik Općine Radoboj, Anđelko Topolovec, u skladu sa 
zakonskim odredbama objavio je javnu raspravu o Prijedlogu III. 
izmjene i dopune Prostornog plana uređenja Općine Radoboj. 
Potrebna dokumentacija može se pregledati od 24. listopada do 
7. studenoga 2013. u prostorijama Općine Radoboj i pismeni se 
prigovori, prijedlozi i primjedbe primaju do 11. studenoga. 


Javna prezentacija Izmjena Prostornog plana održat će se u 
prostorijama Općine Radoboj 5. studenoga u 13 sati, a održat će 
je autori Izmjena i dopuna stručnjaci iz APE2 d.o.o. Zagreb. Zain- 
teresirani i tom prilikom imaju mogućnost dati svoje mišljenje o 
izmjenama navedenog dokumenta prostornog uređenja Općine 
Radoboj. 


POČEO RADOM KLUB RADOBOJSKO SRCE 


Kao podružnica Društva za pomoć osobama s posebnim potre- 
bama Krapina u Radoboju je 2009. osnovan Klub Radobojsko srce. 
Klub okuplja mlade s poteškoćama u razvoju s područja Radoboja 
i kroz održavanje radionica i druženja želi im pomoći da se lakše 
uključe u sva društvena zbivanja. 


Ovih dana, nakon ljetne stanke Klub je ponovno počeo sa svojim 
aktivnostima pa se tako svakog četvrtka od 17 sati u prostoru stare 
zgrade Općine održavaju druženja, kreativne radionice i organizi- 
raju druge aktivnosti. Na početku ponovnog pokretanja aktivnosti 
članove je po- TE r 
sjetio zamje- 
nik načelnika 
Stjepan Siro- 
vec, uručio 
im prigodne 
poklone i 
pozvao na 
suradnju sa 
Općinom, 
koja se brine 
za stvaranje 
osnovnih 
uvjeta za rad 
Kluba. 


HUMANE ZVIJEZDE HRVATSKE ODIGRALE PRIJATELJSKU UTAKMICU U RADO- 
BOJU. SAV PRIHOD OD ULAZNICA POKLONJEN JE KLUBU RADOBOJSKO SRCE. 


Poznata nogometna ekipa Humane zvijezde Hrvatske u 
srijedu 16. listopada na nogometnom igralištu u Radoboju 
odigrala je prijateljsku utakmicu sa ekipom Prijatelji Radoboja. 
Bio je to dio sportskog programa u okviru obilježavanja Dana 
općine Radoboj, a imao je humani karakter. Prihod od ulaznica 
namijenjen je za financiranje aktivnosti Kluba Radobojsko srce 
koji se brine o mladima s poteškoćama u razvoju. Pred početak 
susreta predstavnici Humanih zvijezda predali su poklone čla- 
novima Kluba što je pozdravilo velikim odobravanjem stotinjak 
prisutnih gledatelja. 


Među nogometašima ekipe Humane zvijezde našla su se i 
nekada poznata nogometna imena kao što su: Dražen Besek, 
Tomislav Rukavina, Damir Mužek, Dražem Posavec, Andrej Pa- 
nadić, Miroslav Bičanić. Kao prijatelji Radoboja na teren su po- 
red ostalih istrčali: Željko Kolar župan, Anđelko Ferek Jambrek 
dožupan Krapinsko-zagorske županije, Ivan Ištok član Uprave 
Hrvatskih šuma, Jurica Krleža, član Uprave Hrvatskih cesta, Luka 
Čuljak i Jurica Cigula, pročelnici u KZŽ, Ivan Poljak, načelnik Po- 
licijske postaje Krapina, Jasmin Krizmanić načelnik Općine Gor- 
nja Stubica, te Ivica Antolić, nekada poznati nogometaš. 

Humane zvijezde su bolje započele utakmicu i već u 23. 
minuti bilo je 2:0 za njih. Pogotke su postigli Dražen Besek 
i Miroslav Bičanić. U 34. minuti na 1:2 smanjuje Jurica Krleža. 
Slijedi potom dominacija domaćina pa Prijatelji Radoboja naj- 
prije u 40. minuti izjednačuju zgoditkom Ivana Poljaka na 2:2, a 
Anđelko Toplovec u 47. i 52. minuti dovodi Prijatelje Radoboja 
u vodstvo od 4:2. Andrej Panadić smanjuje vodstvo domaćina 
u 62. Minuti, a u posljednjoj minuti susreta rezultat poravnava 
svojim drugim zgoditkom Miroslav Bičanić. 


Prijateljski susret završio je tako prijateljski, a na kraju su 
najsretniji bili članovi Kluba Radobojsko srce. 


Za ekipu Humane zvijezde uz već spomenute još su nastupi- 
li: Robert Bubnjec, Luka Vidović, Nino Tušek, Dejan Pap, Božidar 
Antolec, Marijan Živković, Slaven Kovačić i Branko Tušek. 

Među Prijatelje Radoboja svojim su se nastupom uključili: 
Hrvoje Ranogajec, Ivan Šemnički, Ratko Habus, Dado Dlesk, 
Željko Horvat, Ivan Horvat i Zdenko Vidović.(vir) 


z hi > 
Ekipe Humane zvijezde i Prijatelji Radoboja sa članovima Kluba Ra- 
dobojsko srce. 

NOVOSTI IZ OŠ SIDE KOŠUTIĆ RADOBOJ 


POSJET POLICIJI 


U sklopu projekta PU krapinsko-zagorske i općine Radoboj 
»Zajedno više možemo“, učenicima četvrtih razreda održano je 
2. listopada predavanje o prevenciji ovisnosti i nasilničkog po- 
našanja. 

Predavanje je održano u prostorima Osnovne škole Side 
Košutić Radoboj, a učenicima je tom prilikom uručen i prigodni 
podsjetnik. Nakon teorijskog dijela, učenici su posjetili policij- 
sku postaju u Krapini gdje su napravili svoj otisak prsta, zavirili 
u sobu za ispitivanje optuženika, proveli nekoliko trenutaka u 
»pritvoru“, razgledali teretanu, isprobali sirene i svjetla u voznom 
parku, a na kraju se i počastili u policijskoj kantini. 

Vlatka Družinec, učiteljica razredne nastave 


Priprema i uređuje: Jasenka Marmelić 


MEĐUNARODNI DAN STARIJIH OSOBA 


Učenici i učiteljice Osnovne škole Side Košutić Radoboj, PŠ 
Jazvine ugostili su 1. listopada bake i djedove povodom Među- 
narodnog dana starijih osoba. 

Susret je započeo prigodnim programom koji su pripremili 
učenici kako bi zahvalili bakama i djedovima što svakodnevno 
brinu o njima i uvijek su tu kada ih zatrebaju. Naši gosti prisjetili 
su se svojih školskih dana i poučili nas kako se tada odijevalo, 
hranilo, učilo te živjelo bez današnje suvremene tehnologije. 
Zatim su prionuli zajedničkom zadatku. Nakon interpretacije 
pjesme štel bi... učenici su s bakama i djedovima dovršavali 
stihove. Saznali smo da bi učenici htjeli voditi krave na pašu, 
hraniti svinje, sanjkati se na torbama, pisati kamenčićima umje- 
sto olovkama i još mnogo toga. Vrijednim rukama i zajedničkim 
snagama svi zajedno su sudjelovali u izradi buketića od prirod- 
nih materijala. Učionica je ubrzo oživjela prekrasnim radovima 
kojima su se ponosili. 


Susret je završio kako je i započeo, pjesmom i recitacijom. 
Učenici, učiteljice, djedovi i bake prepuni lijepih dojmova pože- 
ljeli su ovaj susret ponoviti te se nadamo da se vidimo dogodi- 
ne, ako nei prije. Tamara Poljak, učiteljica razredne nastave 


PROJEKT «PTIČEK» 


Javna ustanova za upravljanje zaštićenim prirodnim vri- 
jednostima KZŽ organizirala je 24. i 25. rujna 2013. god. 
dvodnevne radionice u sklopu projekta «Ptiček». Radionice 
su održane na Bedekovčanskim jezerima te na području zna- 
čajnog krajobraza Zelenjak-Risvička i Cesarska gora. 


Na radionicama je sudjelovalo 24 učenika iz 6 osnovnih 
škola naše županije. Našu školu predstavljalo je četvero uče- 
nika sedmih razreda: Kristina Kranjčec, Klaudija Žun, Luka 
Topolovec i Sven Šakotić pod vodstvom učiteljice prirode i 
biologije Milene Posavec. Cilj radionica je razviti kod učeni- 
ka senzibilitet u promatranju prirode oko sebe u svrhu nje- 
ne zaštite, a pri tome im je pomogao stručni tim trenera sa 
Šumarskog fakulteta u Zagrebu, Hrvatskih šuma i Geološkog 
odsjeka Prirodoslovno-matematičkog fakulteta. Učenici su 
na terenskim radionicama između ostalog učili o mjerama 
zaštite prirode i zaštićenim prirodnim vrijednostima, zaštiti 
ptica i vodozemaca, vodenom i šumskom ekosustavu te o 
bogatstvu biljnih i životinjskih vrsta koje obitavaju na nave- 
denom području. Jedan dio radionica odnosio se na Natura 
2000 područje rijeke Sutle te obilazak geološke poučne staze 
na Risvičkoj gori gdje su učenici učili o geološkim karakteri- 
stikama, vrstama stijena, minerala i fosila. 

Po završetku radionica župan Željko Kolar svim učenici- 
ma, polaznicima radionica, uručio je ovjerene radne bilježni- 
ce i prigodne nagrade čime su postali nova, sada već šesta 
generacija malih čuvara prirode u Krapinsko-zagorskoj župa- 
niji. Zamjenica župana za društvene djelatnosti Jasna Petek 
uručila je predstavnicima škola prigodne nagrade. 


Milena Posavec, učiteljica prirode i biologije 


KE Eh 

Dječji korzo 2013. 


Za folkloraše OŠ Side Košutić nedjelja, 8.rujna 2013. bila 
je puna radosnog iščekivanja nastupa u Krapini. 

Obučeni u narodne nošnje i u pratnji roditelja skupili su 
se ispred OŠ Ljudevita Gaja zajedno sa polaznicima vrtića, 
škola i KUD-ova naše Županije i u pratnji učiteljica Dragice 
Šalković i Ivanke Ferk krenuli su u povorci do Trga gdje se 
odvijala cijela manifestacija. 

Pred mnoštvom publike izveli su nekoliko dječjih igri s 
pjevanjem uz pratnju svirke kuhačama, frulom, fučkalkama 
od gline, lončićima, a zvuk zaboravljene ,rifle,, vratio nas je 
U prošlost. 


Nastup je kao i uvijek bio dobro zapažen i naši su folklo- 
raši dobili veliki pljesak, a zadovoljni nastupom osladili su se 


sokom i krafnama. Dragica Pospiš 


Z 


U četvrtak, 12. rujna svi učenici razredne nastave naše ško- 
le sudjelovali su na Dječjem danu u Krapini. 


Nakon svečanog otvaranja na Hušnjakovu, podijelili smo se 
u skupine i zabava je počela. Dok su učenici 3. i 4. razreda obila- 
zili muzej uz stručno vodstvo, učenici 1. i 2. razreda sudjelovali 
su u raznim radionicama, od izrade igračaka u vrijeme djedova 
i baka, krasopisa u staroj školi Kumrovec, izrade cvijeća od krep 
papira, slaganja dvorca pa sve do neandertalskog lova na noso- 
roga s drvenim kopljem. Nakon radionica pogledali smo kratak 
film o Zagorju i zagorskim običajima gdje smo se i upoznali 
s glumcima filma. Obišli smo i stari dio Muzeja, te se slikali s 
pračovjecima. Vozili smo se gradskim vlakićem sve do trga u 
Krapini, nakon čega su nas čekale radionice u Gradskoj knjižnici 
u Krapini. Tamo smo se bavili zanimanjima. Prvi razredi morali 
su izraditi različite predmete od glinamola ovisno o zanimanju 
koje su dobili, tako da su malo bili cvjećari, slastičari, pekari. 
Jedna skupina 1. razreda morala je glumiti različita zanimanja, 
dok su se drugi razredi bavili poezijom i bili pjesnici. 

Puni dojmova i dobre zabave, te_u veselom duhu vratili 
smo se kućama. Učiteljica: Ana Bartolec 


SVI SMO MI JEDNA SKOLA 


U sklopu projekta “Svi smo 
mi jedna škola", na kalendarski 
1. dan jeseni 23. rujna, ostvaren 
je integrirani dan sa svim uče- 
nicima nižih razreda OŠ Side 
Košutić centralne škole te po- 
dručnih škola Jazvine i Gornja 
Šemnica. 


. Ovoga puta domaćin je bila 
PŠ Gornja Šemnica. 

Zajedničko druženje  za- 
počelo je šetnjom po mjestu 
Gornja Šemnica. Nakon jed- 
nosatnog pješačenja, učenici 
su se okrijepili i pojeli doručak 


ispred škole Gornja Šemnica. 
Zatim je na školskom dvorištu 
organizirana likovna kolonija 
sa 11 likovnih radionica, sve 
sa tematikom jeseni. Tako su 
se učenici mogli međusobno 
družiti i upoznavati te dogova- 
rati kreativna rješenja unutar 
grupe. Učenici su većinom ko- 
ristili i lijepili materijale poput 
jesenskih plodova, mahovine, 


osušenog prešanog jesenskog 
lišća, žirova, cvijeta suncokreta 
i puževih kućica našeg podne- 
blja. 

Druženje je završilo pje- 
smom i izvođenjem lutkarske 
predstave za koju su lutke i ulo- 
ge likova igrokaza originalno i 
odvažno osmislili sami učenici i 
to na dijalektu svoga kraja. 


Učiteljice razredne nastave 


€ 16 


Radobojsko-Jesejanski list br. 57 / Godina VI. / 25. listopada 2013. 1 


NOVOSTI IZ OŠ JESENJE 


Rap-Wetitewerh zum Europdigehen Tag der Sprachen 2019 
Veliki rap-natječaj povodom Europskog dana jezika 2013 
Journee Europćenne des Langues 2013 


Kulturni instituti Institut Francais de Zagreb, Goethe-Institut 
Kroatien i European Commission, Directorate-General for Tran- 
slation udružili su snage da bi promicali učenje i podučavanje 
stranih jezika u hrvatskom školstvu. Ove godine su organizirali 
veliki rap-natječaj povodom Europskog dana jezika 26.rujna. 
Učenici su dobili pripjev i melodiju rap pjesme te su trebali na- 
pisati više strofa od 3 stiha koje sadržajno i ritmički odgovaraju 
pripjevu. 


= = 


Europaischer Tag der Sprachen 2013 


2. Preis 


Die Schilerinnen 


t-Wettbewerb gewonnen, der von der 


zung, dem Institut francais de Zagreb 
titut am 26. September 2013 im Kulturzentrum “Tvomica“ in Zagret 


veranstaltet wurde. 


Čestitamo! Felicitations! Herzlichen Gliickwunsch! 


FRANEAiS 


Naši učenici koji polaze dodatnu nastavu iz njemačkog jezika 
pokazali su veliki interes za sudjelovanje na tom projektu. Uče- 
nice Ivana Janžek (8.r.) i Ivana Galović (8.r.) imale su inspiraciju 
da napišu stihove. Nakon mnogo sati požrtvovnog uvježbava- 
nja rap pjesme, učenice Ivana Janžek, Ivana Galović, Anamarija 
Cvrtila (8.r.), Patricija Cvrtila (7.r.) i Karlo Košanski (6.r.) na čelu s 
glavnim reperom Davidom Gašparićem (7.r.) napokon su uspje- 
li. Snimili smo njihov nastup u športskoj dvorani naše škole koji 
je bio popraćen sjajnom koreografijom Antonija Habjanca (8.r.) i 
Lovre Sitara (8.r.). 


26. rujna 2013.naši su učenici došli na rap-koncert na trima 
jezika (hrvatskom, njemačkom i francuskom) u Tvornici kulture 
u Zagrebu. Show je vodila Remi iz grupe Elemental. Finalisti nje- 
mačkog i francuskog jezika imali su priliku svoju pjesmu uvjež- 
bati i izvesti s profesionalnim reperima. Među finalistima nalazila 
se i naša škola. Naši učenici su imali priliku upoznati i uvježbati 
svoju pjesmu s njemačkim raperom Bensom, a natjecatelji na 
francuskom jeziku s francuskim raperom Fredericom Lancom. 
Finalisti su zatim svoje pjesme izvodili na pozornici zajedno s 
Bensom i Lancom, a nakon toga je žiri odlučivao o pobjednici- 
ma. Unatoč tremi naši su izvođači izgledali poput profesionalnih 
rapera. Natjecatelji su bili i iz osnovnih i iz srednjih škola. Mi smo 
osvojili drugo mjesto i jedina smo osnovna škola koja je osvojila 
nagradu. Alexandra Krklec, prof. 


7 49 - A 
gua 


Priprema i uređuje: Erika Tušek Vrhovec 


Obilježen Europski dan jezika 


24. 9. u našoj školi obilježen je ,Europski dan jezika“. 
Učenici su kroz brojne aktivnosti prikazali razlike između 
britanskog i američkog engleskog. Neke od tih aktivnosti 
bile su ispijanje engleskog čaja uz engleske i američke kek- 
se (koje su učenici sami pripremili), slušanje britanskih i 
američkih bendova i izrada plakata s najvažnijim informa- 
cijama o zemljama i razlikama u jeziku. 

Učenici su izradili listiće na kojima su na brojnim eu- 
ropskim jezicima napisali riječ ,oprosti" te su ih podijelili 
svim učenicima i djelatnicima naše škole. U holu škole su 
se uz štand mogli pogledati i plakati s radovima s natječaja 
»Eine Postkarte fiir Europa" te zemljovid s malim postav- 
ljenim zastavicama europskih zemalja. 


Učenicima se posebno sviđao događaj na kojem su mo- 
gli kušati specijalitete stranih zemalja. 


Lidija Ranogajec, dipl.uč. 


Pozdrav jeseni 


Voditeljice terenske nasta- Učenici su krenuli prema 
ve bile su učiteljice razredne Brdu Jesenjskom kako bi sku- 
nastave Biserka Pernjek, Ivana pili jesenske plodove koje će 
Gumbas, Davorka Krklec i Ani- iskoristiti za izradu različitih 
ta Sviličić. Njima su se pridružili jesenskih dekoracija na pred- 
Lidija Ranogajec i vjeroučitelj stojećoj integriranoj nastavi na 
Danijel Mežnarić. temu jeseni. 

Dani kruha- dani zahvalnosti 
za plodove zemlje 


U OŠ Gornje Jesenje 16. listopada su obilježeni Dani kru- 
ha - dani zahvalnosti za plodove zemlje. Ove godine zadatak 
je bio napraviti svoje kolače u obliku kiflica. Učenici su po- 
kraj svojih ukusnih kiflica stavili i recepte na njemačkom jezi- 
ku, koje su sastavili uz pomoć učiteljice Alexandre Krklec. Svi 
učenici su se potrudili oko ukrašavanja stolova, na kojima se 
moglo naći lišća, tikvica te svih ostalih plodova jeseni. Poseb- 
no smo zahvalni na donacijama Pekarnice Jedvaj, Pekarnice 
Pekom i Pekarnice Presečki na kruhu i pecivu kojima su ukra- 
sili naš blagdanski stol. Ovom prilikom zahvaljujemo i podu- 
zeću Dona koje je prezentiralo zdrave sokove Dona Premium 
100% od maraske i jabuke. 


i 


Prije blagovanja hrane izveden je kratak program. Zbor je 
uz tamburaše izveo nekoliko prigodnih pjesama dok su uče- 
nici nižih i viših razreda su recitirali prigodne recitacije. Nakon 
završetka prigodnog programa uslijedio je blagoslov hrane 
koji je udijelio novoimenovani župnik u našoj župi vlč. Danijel 
Herceg. Svi učenici su požurili pogostiti se pa su veselo kružili 
blagovaonicom ne bi li pronašli svoje omiljeno pecivo ili kolač 
te popili zdravi sok. Uskoro su se svi stolovi ispraznili i učenici 
su raspremili ostatke plodova jeseni i hrane. Time je završilo 


Stručna ekskurzija učitelja 


. Svjetski dan učitelja 5.listopada učitelji naše škole i učitelji 
OŠ Augusta Cesarca, Krapina obilježili su odlaskom na stručnu 
ekskurziju u Klagenfurt, glavni grad austrijske savezne pokrajine 
Koruške. Posebna znamenitost Klagenfurta je park Minimundus 
u kojem su razgledali brojne umanjene kopije najvažnijih svjet- 
skih građevina. Nakon toga jedna ekipa željna šetnje prošetala 
se do jezera Worthersee koje je značajan rekreacijski centar i če- 
sto se naziva “austrijsko more“. 


Nakon razgledavanja zapadnog dijela grada krenulo se do 
centra Klagenfurta te se krenulo u razgled gradske jezgre, koja 
je sagrađena u pravokutnoj shemi prema renesansnim uzori- 
ma iz Italije. Glavni trg u starom dijelu grada je nazvan Stari trg 
(Alter Platz), a nastavilo se dalje i do Novog trga (Neues Platz). 
Značajna je fontana Lindworm s prikazom zmaja koji je simbol 
grada. Prema legendi Klagenfurt osnovan na mjestu gdje je ubi- 
jen zmaj koji je živio u obližnjoj močvari. Nadalje se krenulo u 
razgledavanje ostalih značajnih renesansnih građevina crkvu 
sv.Egida, Landhausa, Rathausa, kao i barokne katedrale sv. Troj- 
stva. Zahvaljujući lijepom vremenu i bogatom programu, ovaj 
izlet je brzo došao kraju. Uz nadu da će se nešto slično organizi- 
rati i dogodine. (etv) 


obilježavanje dana kruha. 


“ Akcija Solidarnost na 
djelu 2019. 


Učenici naše škole tradici- 
onalno su se uključili u akciju 
Solidarnost na djelu 2013. Dana 
10.10.2013. godine članovi pod- 
mlatka Crvenog križa obilazili 
su područje Jesenja i prikupljali 
humanitarne priloge za koje su 
4 uručivali bonove Crvenog križa. 


Svim učenicima, roditeljima 
/ i mještanima koji su svojim pri- 
. lozima potpomogli ovu akciju, 
ovim putem zahvaljujemo! (etv) 


Posjet ordinaciji dentalne merlicine 


_ U sklopu Zdravstvenog odgoja i modula Živjeti zdravo, učenici 
OS Gornje Jesenje u tjednu od 14.-18.10.2013. posjetili su ordinaciju 
dentalne medicine dr. Jasnice Corić kako bi obavili preventivni sto- 
matološki pregled. Učenici svih razreda su u dogovorenim terminima 
u vrijeme sata razrednih odjela otišli na preventivni pregled. U ordi- 
naciji smo zatekli učenike 5.razreda, koji su bili vrlo hrabri prilikom 
pregleda, posebno neki kojima su izvađeni klimavi mliječni zubići. 


Nakon obavljenog pregleda dr. Ćorić proslijedila razrednicima iz- 
vješće o aktualnom stanju i preporukama za eventualne intervencije 
kao i preporuke o održavanju oralne higijene, o čemu se dalje razgo- 
vara na satovima razrednih odjela te na prvom slijedećem roditelj- 
skom sastanku. (etv) 


€ 18 

ČETVERONOZNI KUĆNI LJUBIMCI ZASLUŽELI NAGRADE 


Uz obilježavanje Dana Općine Radoboj i ove je godine odr- 
žana izložba pasa. Kinološki klub Radoboj pobrinuo se da na 
školsko igralčište u Radoboj stignu ponosni vlasnici sa svojim 
ljubimcima i da ih pokažu publici i sucima. 

Nakon obaveznih kretnji i pregleda uslijedilo je dodjeljiva- 
nje priznanja za nastup. Ovaj je put odlučeno da nema klasič- 
nog rangiranja već su svi dobili pehare. Od članova Kinološkog 
kluba Radoboj na smotru su došli: Davor Suk Jagečić sa dober- 
manom, Davorin Istenić s bernsko planinskim psima, Marinko 
Mužar doveo je svoje američke akitu i mopsa, Branko Mlakar 
vlasnik je bernardinca, Nenad Levak njemačkog ovčara i Cvetko 
Fruk rottwailera. Iz Zagreba su stigli Ivana Vinski sa svojim labra- 
dorom i Marijan Horvat s abba rottwailericom. Organizatori se 
zahvaljuju sponzorima: Općini Radoboj i Božidaru Cerovečkom 
koji su pomogli održavanje ove priredbe. (vir) 


Orržan 6. Radohojski maraton 


U nedjelju 20. : 
listopada je u sklopu 
dana Općine Radoboj 
održan već tradicionalni 
6. Radobojski maraton. 
Na već poznatoj i vrlo 
zahtjevnoj stazi dužine 
15,2 km po lijepom i 
ugodnom vremenu opet 
se okupilo 40-ak odlič- 
nih trkača koji su i ove 
godine pokazali veliku 
izdržljivost. | ove godine 
ostvareni su odlični 
rezultati među kojima 
posebno treba istaknuti 
apsolutnog pobjednika 
u muškoj kategoriji 
Nikolu Špoljara koji je 
stazu istrčao za izvrsnih 
56 minuta i 50 sekundi 
te Matea Matošević u ženskoj konkurenciji koja je stazu istrčala za 
1 sat 3 minute i 44 sekunde. 


Prema kategorijama rezultati su slijedeći: U23 za muške 1. mje- 
sto osvojio je Nikola Špoljar, u kategoriji 24-44 Matija Grabrovečki, u 
kategoriji 45-55 Nedjeljko Ravić, u kategoriji 56-66 Željko Paver, dok 
je u ženskoj kategoriji 24+ najbolja bila Matea Matošević. Za svaku 
pohvalu je i nastup domaćeg maratonca Stjepana Severa koji je u 
ukupnom pretku zauzeo deveto mjesto, a u svojoj dobnoj skupini 
peto mjesto. Pobjednicima je zamjenik načelnika Stjepan Sirovec 
uručio pehare, medalje i novčane nagrade koje je i ove godine osi- 
gurala Općina Radoboj. Tom se prilikom zahvalio tajniku Sportske 
zajednice općine Radoboj Gordanu Poslončecu koji je i ove godine 
uspješno koordinirao organizacijskim odborom natjecanja. 


Detaljisinatjecanja! 


U nedjelju 13. listopada, doprinoseći proslavi Dana Općine Rado- 
boj održano je Otvoreno državno Prvenstvo Hrvatske u preciznom 
slijetanju parajedrilicom ,Radoboj 2013“. 


Natjecanje je počelo u 10:30 dok još vremenski uvjeti nisu bili 
najbolji ali već u prvom krugu natjecanja došlo je do poboljšanja 
uvjeta i natjecanje je prošlo u najboljim vremenskim uvjetima za 
precizno slijetanje tako da je bilo dosta dobrih rezultata. Organiza- 
cija natjecanja je bila na najvišem nivou ,prema riječima tehničkog 
delegata Hrvatskog zrakoplovnog saveza. Na na državnom prven- 
stvu je sudjelovalo 30 natjecatelja iz cijele Hrvatske od Slavonije, 
Istre i Dalmacije. Oraganizatori ovog natjecanja bili su domaći Klub 
padobranskog jedrenja, JASTREB“ iz Radoboja i LK ,ParaFreek“ iz Za- 
greba. 


Prvaci države su u klupskom poretku LK ParaFreek dok je na dru- 
gom mjestu PJK,Zagreb“, a na trećem mjestu ZK,Parafeek“ iz Samo- 
bora. U pojedinačnoj konkurenciji Prvo mjesto osvoji o je Radoslav 
Ostermann i PJK Zagreba , na drugom mjestu Nikola Kuzmić iz KPJ 
»bet“ iz Ivanca, a na trećem mjestu Zvonimir Vlah također iz PJK Za- 
greba. Na natjecanju je odrađeno je sveukupno 150 poljetanja u 5 
serija u rekordnom vremenu od 3 sata. Zbog organizacije natjeca- 
nja na vrlo visokom nivou Domaćin KPJ Jastreb i Općine Radoboj 
dobili su odlične kritike svih prisutnih natjecatelja kao i tehničkogi 
delegata HZS-a i predsjednik parajedriličarske komisije Radoslav Or- 
termanna koji dao prijelog da se u buduće sva Državna prvenstva u 
preciznom slijetanju održavaju u Radoboju zbog same konfiguracije 
terena i infrastrukture koja je za takvu vrstu natjecanja idealna. (D. 
Potočki) 


ADRENALINSKI SPEKTAKL MOTO KLUBA BORJE 


Pravi spektakl, uz ogromnu količinu adrenalina, ljubiteljima brzina i vratolomnih vožnji 
na dvai četiri kolača, i ove je godine omogućio Moto klub Borje. 


Ekipa entuzijasta, na čijem je čelu neumorni Tomica Tepuš, na atraktivnoj stazi Borje, u 
sklopu proslave Dana Općine Radoboj, u nedjelju, 20. listopada, u poslijepodnevnim satima 
okupila je impresivan broj vozača koji su snage odmjerili u nekoliko kategorija. 


Posjetitelja se također okupilo u iznimno velikom broju, a kalkulira se s brojkom od oko 
dvije tisuće ljudi koji su uživali u vratolomijama vozača. 63 sudionika natjecalo se u Mx1, Mx2 
i Mx amateri kategorijama, Quad pro i Quad amater kategorijama, te kategoriji Buggy i au- 
tocrosu. 


U Mx1 kategoriji prvo mjesto osvojio je Neven Čorko, drugo Danijel Vujica, a treće Si- 
mon Buntak. U Mx2 kategoriji slavio je Luka Križnik, a slijedeća dva mjesta zauzeli su Ivan 
Brdarić i Nikola Meštrović. Među Mx amaterima najbolji je bio Tin Križnik, drugo mjesto 
osvojio je Matija Pericć a treće Jan SYs. Atraktivnošću su pozornost plijenile utrke motora na 
četiri kotača — popularnih quadova. U Quad pro kategoriji briljirao je Dorijan Ščapec. Nešto 
manje sreće imao je Dario Suhina, koji je osvojio drugo mjesto, a treći je bio Filip Šimunec. 
Među Quad amaterima najbolji je bio Gašper Zdovec, drugo mjesto pripalo je Klemenu Seidlu, 
a treće Matku Čavužiću. 


Uvijek zanimljiva buggy vozila domaće radinostii ovog su puta oduševila publiku. U ovoj je 
kategoriji prvo mjesto pripalo Davoru Borošu, drugo Antoniu Bukalu, a treće Zdravku Križniku. 
U autocrossu, kao i minulih godina, nije nedostajalo ni uzbuđenja, ali ni smijeha. Najviše sre- 
će kad je u pitanju izdržljivost vozila nabrijanih motora, ali i spretnosti kao vozača, imao je, 
osvojivši prvo mjesto, mario Ban. Drugo mjesto pripalo je Marku Čehuliću, a treće Ivici Mikecu. 
Osim za adrenalinsku zabavu, na odlično pripremljenoj stazi, profesionalan tim Moto 
kluba Borje, pobrinuo se i za odličan popratni program, pa tako nije nedostajalo ni do- 
bre glazbe, a ni delicija koje idu uz ovakva druženja. Sve to objedinjeno, rezultiralo je 
i ove godine odličnim druženjem, o kojem će se još dugo pričati, a koje je najbolja po- 
zivnica na utrku koja će se, ako ne prije, na stazi Borje, održati kroz godinu dana. (G.T.) 

ČETRDESETAK BICIKLISTA NA RADOBOJSKIM STAZAMA 


POBJEDNIK KARLO GLUMPAK 


ODRŽANA ŠESTA BICIKLIJADA RIMSKA CESTA RADOBOJ 2013. 


U subotu 12. listopada u Radoboju je održana 6. po redu 
biciklijada. Stazom Rimska cesta uz dosta loše uvjete natjeca- 
lo se 18 biciklista. Najbolje vrijeme ostvario je Karlo Glumpak, 
koji je i inače rekorder staze, drugi je bio Luka Špehar, a treći 
Ivica Stepan. Najbolji su primili zaslužene nagrade, a svi sudio- 
nici dobili su prigodne poklone. 


Na kraćoj, kružnoj stazi natjecalo se 11 mladih biciklista iz 
Općine Radoboj. Među njima su bile i četiri natjecateljice. Naj- 


bolji su bili: David Herak, Lovro Tepuš i Anamarija Herak. 

Pored njih još su se natjecali: Martin Ranogajec, Domogoj 
Kukolja, Valentina Tušek, Antonio Kiseljak, Filip Borovečki, Ma- 
tija Cerovec, Monika Cerovski i Veronika Pospiš. 


Start seniora. 


Lk Pa 


Pobjednička trojka: Karlo Glumpak, Luka Špehar i Ivica Stepan. 


h * 


Start mladih biciklista u centru Radoboja. 


PRVA ŽUPANIJSKA NOGOMETNA LIGA KRAPINSKO ZAGORSKE ŽUPANIJE 


DERBI BEZ POBJEDNIKA 


U devetom kolu I. ŽNL, 
Radoboj je u nedjelju 20. li- 
stopada bio domaćin Gaju iz 
Mača. 


Susret trećeg i drugog s 
prvenstvene ljestvice uz broj- 
nu publiku kako domaćina 
tako i gostujuće momčadi 
završio je bez pobjednika 1:1. 
Domaćini su golom M. Maj- 
cenića poveli u 67. minuti, 


ali veselje nije dugo trajalo, 
jer je K. Sedak izjednačio već 
u 71. minuti. Kako je Klanjec 
doživio prvi poraz i to na do- 
maćem terenu od Rudara iz 
Mihovljana, vrh prvenstvene 
ljestvice preuzeo je Gaj koji 
ima 22 boda isto kao i Klanjec, 
ali bolju gol razliku. Radoboj s 
18 osvojenih bodova drži tre- 
će mjesto. 


NK RADOBOJ - NK GAJ 1:1 (0:0) 


Radoboj: H. Ranogajec, N. Antolić, Ivica Hrvoj (od 64. min. 
S. Kranjčec) I. Košutić, M. Zaplatić, M. Paastorčić, M. Krkalo, R. 
Šoštarić (od 35. min. Z. Gotlin), D. Dlesk, J. Cigula, N. Poljak (od 
53. min. M. Majcenić) 


Gaj: K. Škof, D. Kralj, P. Krpanec, D. Sedak, J. Hendija, A. Trčak, 
N. Jakopec, K. Sedak (od 74. min. V. Sedak Benčić), I. Šaronja od 
84. min. Z. Vrbek), K. Bobinec (od 90. min M. Benčić), N. Jakopec 
(od 60. min. Z. Bingula). 


Strijelci: 1:0 M. Majcenić 67. min. 1:1 K. Sedak 71. min. 


Suci: Dean Orsag (K. Toplice), Željko Tuđa (Zabok), Davor 
Lukec (Dukovec) 


Pozdrav igrača prije početka susreta. 


Detalj s utakmice. 


BRAVO BREGOVČANI 


ŠPORTSKO KULTURNA UDRUGA GRAĐANA 
JOSIP POLJAK JAZVINE ORGANIZIRALA JOS 
JEDNU ZAPAŽENU MANIFESTACIJU 


Kada se radi o praćenju ak- 
tivnosti članova Športsko kul- 
turne udruge građana Josip 
Poljak iz Jazvina uvijek se može 
očekivati neka nova, zanimljiva 
i korisna inicijativa bilo da se 
radio o sportu, kulturi, gospo- 
darstvu ili njegovanju određe- 
nih tradicionalnih vrijednosti. 
Upravo ovo posljednje došlo je 
do izražaja ovih jesenskih dana 
kada su vrijedni voditelji i ostali 
članovi došli na ideju da organi- 
ziraju lupitvu kukuruza na način 
kako se to na ovim prostorima 
radilo prije pedesetak godina. 
Zagorci, a samim tim i stanovni- 
ci s područja Radoboja nekada 
su se uglavnom bavili proizvod- 
njom poljoprivrednih proizvoda 
i uzgojem goveda, svinja i pe- 
radi. Kukuruz je tu oduvijek bio 
na prvom mjestu. Koristio se za 
prehranu brojne obitelji, alii do- 
maćih životinja. Tko je imao više 
kukuruza imao je i mogućnost 
za uzgoj većeg broja svinja, pe- 
radi i drugih domaćih životinja. 
No, da bi kukuruz bio na vrijeme 
pospremljen na tavane i dru- 
ga mjesta trebalo ga je pobrati 
i olupiti. Oni siromašniji to su 
uglavnom radili uz pomoć čla- 
nova obitelji i najbližih susjeda 
dok su oni malo bogatiji tradi- 
cionalno organizirali posebne 
lupitve kukuruza. Nakon što bi 
nekoliko dana na njivama trgali 
klipove kukuruza i dovozili ih na 
određena mjesta u svojem do- 


maćinstvu trebalo je organizirati 
ručno skidanje lupina sa klipova 
kukuruza. Ta korisna radna aktiv- 
nost s vremenom se pretvarala 
u posebne obrede. U nastojanju 
da se okupi što veći broj ljudi i 
tako posao što prije obavi, osmi- 
šljavale su se različite aktivnosti 
koje su imale za cilj okupiti i veći 
broj ljudi koji su na dobrovoljni 
način bili spremni pomoći da se 
posao što prije obavi. 

Uz obavljanje lupitve kuruze 
obavezno je išla konzumacija 
slatkog mošta i rakije, gibanica 
i drugih kolača, te organizacija 
određenih društvenih igara, pje- 
sma i ples. Upravo to su vrijedni 
članovi ŠKUD-a Josip Poljak pred- 
vođeni predsjednikom, Jankom 
Cvetkom oživjeli u subotu 12. li- 
stopada 2013. kod Stare hiže na 
Radobojskim Bregima. 


Konjskom zapregom dove- 
zen je obran kukuruz, istovaren 
na trijemu kuće i počela je lu- 
pitva uz pjesmu, šale i piće. Dio 
klipova kukuruza povezan je i 
obješen na određeno mjesto 
kako bi se što prije zrno osušilo 
i bilo spremno za mlin, dok je 
drugi dio olupljen do kraja i u 
pletenim košarama i koševima 
odnesen u spremišta. 


Nakon završetka lupitve usli- 
jedila je igra zdenca. Sastoji se u 
tome da u hrpu lupina klekne 
jedna djevojaka koja očekuje da 
je poljupcem spasi neki od pri- 


“ 2 " 


Tradicionalna lupitva kuruze izazvala je veliko zanimanje broj- 
nih posjetitelja, a mnogi su se i sami uključili u obavljanje posla. 


sutnih mladića. Ukoliko odabra- 
ni mladić bude po volji djevojci 
u lupinju, dozvoli mu da je po- 
ljubi u obraz i ona je spašena, ali 
sada on ostaje na njenom mje- 
stu. Njemu šalju drugu djevojku 
koju opet on može prihvatiti ili 
odbiti i tako sve u krug dok se ne 
ustanovi tko je čija simpatija i za 
koga bi to mogao biti početak 
druženja koje je često završavalo 
i brakom. Nakon završetka ove i 
drugim sličnih igara, domaćini 
su očistili prostor od lupinja i ku- 
kuruza, a nakon zakuske počeo 
je ples, najčešće uz zvukove har- 
monike. Na ovim našim prostori- 


ma prije pedesetak i više godina 
kao najpoznatiji harmonikaši na 
seoskim druženjima bili su Slav- 
ko Grmovšek iz Šemnice Gornje, 
Slavek Hrvoj i Adalbert Mišak iz 
Radoboja, te Ivan Vinceljak iz Ra- 
dobojskih Brega. 


Prisutnost velikog broja mje- 
štana i drugih zainteresiranih na 
lupitvi kuruze kod Stare hiže u 
Radobojskim Bregima dokaz je 
da je ŠKUD Josip Poljak povukao 
još jedan dobar potez, a prema 
riječima — predsjednika Janka 
Cvetka planiraju se još neke 
aktivnosti koje s nestrpljenjem 
očekujemo.(vir) 


KOPANJA PRETVORENA U FONTANU 


| Kada je krajem 19. stoljeća izgrađena zgrada osnovne škole u kojoj je danas Zavi- | 
čajna zbirka i sjedište Općine Radoboj, na njenoj istočnoj strani iskopan je bunar iz kojeg 
je uzimana voda za potrebe škole, a od samog bunara napravljen je kanal do kopanje 
uz cestu na kojoj su mještani napajali stoku, a djeca prilikom dolaska u škole prala noge 
i obuću. Nastava je u staroj školi prestala je 1969. godine, jer je otvorena nova školska 
| zgrada, a prostor stare pretvoren je u proizvodni pogon. Tu je najprije bilo poduzeće iz | 
Zagreba koje se bavilo ugradnjom centralnog grijanja u zgrade, a potom je krapinsko 
Jedinstvo tu proizvodilo garažna vrata i druge metalne proizvode. 
Zbog širenja proizvodnje zatrpan je tada bunar i od njega danas nema ni traga, ali 
| je ostala betonska kopanja koja je godinama služila kao mjesto za odlaganje smeća, a 
potom i za sađenje cvijeća. Uređenjem okoliša zgrade sadašnje Zavičajne zbirke uređeni 
su i ostaci nekadašnje kopanje, a ovih je dana dodatno uređena. Ugrađena je potreb- 
na instalacija i kanalićem je ponovno potekla voda u betonsko korito onako kako je to 
nekada bilo. Radoboj je tako dobio još jednu zanimljivost i za razliku od nekih drugih 
| primjera gdje su takove kopanje uz bunare zauvijek uništene sačuvan je dio prošlosti, a 
sadašnje mjesto možda s vremenom postane prava fontana u koju će biti ubačena i koja 
kovanica kao simbol za ispunjenje nečije želje. (vir) 


že ud Nisko maa 

kod nekadašnje školske zgra- 


de u Radoboju ponovo teće voda. 


| ORG 


8 IZGRAĐENA FONTANA NA ŠKOLSKOM DVORIŠTU ; 


| Privremeno zaposlenih 6 
djelatnika u Općini Jesenje 
| kroz program javnih radova 
Hrvatskog zavoda za zapošlja- 
vanje raznih su struka pa oba- 
| vljaju i raznovrsne poslove koji 
se odnose na uređenje komu- 
nalne infrastrukture i okoliša. 
Na_ inicijativu djelatnika 
škole i ravnateljice prof. Ljerke 
Malogorski Dragoslavić, ovih 
su dana pored sportske dvo- 
rane izgradili lijepu fontanu. 
Izgradnjom školske sportske 
dvorane postojeća je fontana 


morala biti srušena pa je od- 
lučeno da se napravi nova, još 
ljepša. Novu fontanu osmislila 
je ravnateljica i djelatnici, a 
materijal za izradu nove osigu- 
rala je općina te je zamišljeno 
i učinjeno. 

Od kamena je napravljena 
nova vrlo lijepa fontana kod 
koje će se učenici i ostali po- 
sjetitelji moći osvježiti pitkom 
vodom nakon sportskih aktiv- 
nosti, a fontana će doprinijeti 
još ljepšem izgledu školskog 
dvorišta. 


